**BAP PO02/F3**

**PROIECT CONTRACT**

***Lucrări*** ***de reparații capitale la obiectivul Atelier Intercultural Victoria,***

***municipiul Slatina, județul Olt***

**Preambul**

Încheiat în baza cumpărării directe inițiată prin referatul de necesitate nr.19441/06.03.2023, ofertanr.**\_\_\_\_\_\_\_\_\_\_\_\_\_\_\_** și cumpărării directe din Catalogul electronic din SEAP conform document **\_\_\_\_\_\_\_\_\_\_\_** din data de **\_\_\_\_\_\_\_\_\_\_\_**.

**1. Părțile contractate**

În temeiul Legii nr.98/2016 privind achizițiile publice și H.G. nr. 395/2016 pentru aprobarea normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, s-a încheiat prezentul contract de execuție lucrări,

**între**

**Municipiul Slatina**, cu sediul în Slatina, strada **Mihail Kogălniceanu nr.1**, telefon **0249/439377**, fax **0249/439336**, codul fiscal **4394811**, cont **RO24TREZ24A840303710130X** deschis la **Trezoreria municipiului Slatina**, reprezentată prin **primar Constantin Stelian Emil MOȚ**, și **Alin Calotă Sălcianu** **Director General Direcția Generală Economică**, în calitate de **achizitor**,

**și**

**S.C. ..................** cu sediul în **.................** strada ............, nr.............., județul ................... telefon ............. fax ………..... număr de înmatriculare ................ cod fiscal ............................ cont ............................. deschis la Trezoreria ...................... reprezentată prin ............................ având funcția de \_\_\_\_\_\_\_\_\_\_\_\_\_\_, în calitate de **executant**,

**2. Definiții**

În prezentul contract următorii termeni vor fi interpretați astfel:

1. ***contract*** – prezentul contract și toate anexele sale;
2. ***achizitor și executant*** - părțile contractante, așa cum sunt acestea numite în prezentul contract;
3. ***executant*** – orice persoană fizică sau juridică, de drept public sau drept privat, sau grup ori asociere de astfel de persoane, care oferă în mod licit pe piață executarea de lucrări și/sau a unei construcții ori prestarea de servicii, inclusiv orice asociere temporară formată între două ori mai multe dintre aceste entități, responsabilă cu realizarea obiectului Contractului;
4. ***achizitor*** - achizitorul lucrărilor executate în baza Contractului, precum și succesorii legali ai acestuia. Achizitor are același înțeles cu Achizitor în înțelesul legislației achizițiilor;
5. ***diriginte de șantier*** - operator economic sau echipă din cadrul achizitorului, desemnat de către achizitor. Dirigintele de șantier are atribuțiile tehnice, financiare și contractuale stabilite în condițiile contractuale. Dirigintele de șantier este nominalizat sau notificat executantului de către achizitor. Dirigintele de șantier are în echipa sa diriginți de șantier autorizați, potrivit prevederilor legii, și orice alte persoane pentru îndeplinirea rolului său;
6. ***prețul contractului*** – prețul plătibil executantului de către achizitor, în baza contractului, pentru îndeplinirea integrală și corespunzătoare a tuturor obligațiilor sale, asumate prin contract;
7. ***amplasamentul lucrării*** *–* locul unde executantul execută lucrarea;
8. ***forța majoră***– eveniment independent de controlul părților, care nu se datorează greșelii sau vinei acestora, care nu putea fi prevăzut în momentul încheierii contractului și care face imposibilă îndeplinirea obligațiilor de către una dintre părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul părților și care nu ar putea fi evitate prin luarea măsurilor corespunzătoare de diligență;
9. ***zi***– zi calendaristică; iar anul înseamnă 365 de zile; în afara cazului în care se prevede expres că sunt zile lucrătoare;
10. ***standarde*** – standardele, reglementările tehnice sau altele asemenea prevăzute în caietul de sarcini și în propunerea tehnică;
11. ***ordin administrativ*** – orice instrucțiune sau ordin emis de către achizitor/diriginte de șantier pentru executant;
12. ***act adițional*** – document ce modifică termeni și/sau condiții ale contractului de prestări servicii;
13. ***conflict de interese*** – orice situație influențând capacitatea contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor autorității contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale contractantului. Aceste restricții sunt, de asemenea, aplicabile oricăror subcontractanți, acționând sub autoritatea și controlul contractantului, în condițiile Legii [nr. 98/2016](lnk:LEG%20PRL%2098%202016%200), în cazul în care este aplicabil;
14. ***despăgubire*** – suma, neprevăzută expres în prezentul contract, care este acordată de către instanța de judecată sau este convenită de către părți cu titlul de dauna plătibilă părții prejudiciate, în urma încălcării contractului de lucrări de către cealaltă parte;
15. ***penalitate*** – suma de bani stabilită procentual în contract ca fiind plătibilă de către una dintre părțile contractante către cealaltă parte în caz de neîndeplinire a obligațiilor din contract, în caz de neîndeplinire a unei părți a contractului sau de îndeplinire cu întârziere a obligațiilor, astfel cum s-a stabilit prin documentele contractului;
16. ***termen*** – perioadă din contract care începe să curgă din ziua următoare emiterii actului sau producerii evenimentului care reprezintă momentul de început al perioadei respective și care se împlinește în momentul limită stabilit de părți în Contract. În cazul în care ultima zi a termenului se împlinește într-o zi nelucrătoare, termenul va expira la sfârșitul următoarei zile lucrătoare;
17. ***garanția de bună execuție*** – suma de bani care se constituie de către executant în favoarea achizitorului în scopul asigurării acestuia de îndeplinirea de către executant a obiectului Contractului cantitativ, calitativ și în perioada stabilită prin Contract;
18. ***garanția acordată lucrărilor*** – perioada de timp cuprinsă între data încheierii Procesului Verbal de Recepției încheiat de părți la terminarea lucrărilor și data încheierii Procesului Verbal de Recepției finale a lucrărilor;
19. ***durata de execuție*** – durata efectivă de execuție a lucrărilor, care nu trebuie să fie mai mare decât durata contractului și care este stabilită de părți conform prezentului contract;
20. ***personalul achizitorului*** – dirigintele de șantier, reprezentanții săi și tot restul personalului, forța de muncă și alți angajați ai dirigintelui de șantier sau ai achizitorului și oricare alt personal notificat executantului, de către achizitor sau diriginte de șantier, ca personal al achizitorului;
21. ***perioada de notificare a defecțiunilor*** – perioada de timp cuprinsă între momentul identificării defecțiunii și momentul transmiterii către executant a notificării privind defecțiunile apărute la lucrări în perioada de garanție acordată lucrărilor;
22. ***suspendare*** – perioada în care executarea contractului se întrerupe temporar, conform clauzelor prezentului contract, perioada ce nu se socotește la calculul termenului pentru care s-a încheiat contractul;
23. ***sistarea lucrărilor*** – perioada limitată de timp în care părțile sistează executarea lucrărilor ce fac obiectul Contractului conform clauzelor prezentului contract.

**3. Interpretare**

3.1.În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

3.2. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.

**4. Obiectul și prețul contractului**

4.1. Obiectul prezentului contract îl constituie execuția lucrări având ca obiect **Execuție lucrări de reparații capitale la obiectivul Atelier Intercultural Victoria, municipiul Slatina județul Olt,** denumite în continuare lucrări, pe care executantul se obligă să le execute în conformitate cu prevederile din prezentul contract, caietul de sarcini, propunerea tehnică, cu dispozițiile legale, aprobările și standardele tehnice, profesionale și de calitate în vigoare.

**5. Prețul contractului**

5.1. Achizitorul se obligă să plătească executantului prețul de \_\_\_\_\_\_\_\_\_\_\_**lei fără T.V.A.** pentru executarea și finalizarea contractului de lucrări **Reparații capitale la obiectivul Atelier Intercultural Victoria, municipiul Slatina județul Olt*.*** Plata taxei pe valoare adăugată se va face la cota T.V.A. prevăzută de legislația în vigoare la data facturării.

**6. Durata contractului**

6.1. Durata prezentului contract este de maxim **6 luni** de la emiterea ordinului de începere a lucrărilor.

6.2. Prezentul contract de lucrări intră în vigoare la data semnării de ambele părți, după constituirea garanției de bună execuție și emiterea ordinului de începere și este valabil până la îndeplinirea integrală și corespunzătoare a obligațiilor de către ambele părți.

6.3 Contractul încetează să producă efecte la data încheierii procesului-verbal de recepție finală.

**7. Documentele contractului**

7.1. Documentele contractului sunt:

1. *caietul de sarcini;*
2. *propunerea tehnică*
3. *propunerea financiară* *– achiziția directă finalizată din catalogul electronic;*
4. *graficul fizic și valoric de execuție a lucrării;*
5. *dovada constituirii garanției de bună execuție;*

7.2. În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.

**8. Protecția patrimoniului cultural național**

8.1. Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relațiile dintre părți, ca fiind proprietatea absolută a achizitorului.

8.2. Executantul are obligația de a lua toate precauțiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat după descoperirea și înainte de îndepărtarea lor, de a înștiința achizitorul despre această descoperire și de a îndeplini dispozițiile primite de la achizitor privind îndepărtarea acestora. Dacă din cauza unor astfel de dispoziții executantul suferă întârzieri și/sau cheltuieli suplimentare, atunci, prin consultare, părțile vor stabili:

1. orice prelungire a duratei de execuție la care executantul are dreptul;
2. totalul cheltuielilor suplimentare, care se va adăuga la prețul contractului.

8.3. Achizitorul are obligația, de îndată ce a luat la cunoștință despre descoperirea obiectelor prevăzute la clauza 8.1, de a înștiința în acest sens organele de poliție și comisia monumentelor istorice.

**9. Modalități de plată**

9.1. Plata execuției lucrărilor se face în lei, în baza facturilor emise de executant și acceptate la plată de achizitor. Facturile vor fi transmise prin sistemul național privind factura electronică RO – e-Factura conform prevederilor Legii nr. 139/2022 cu modificările și completările ulterioare.

*Nota:*

*(1) În cazul unei asocieri se va menționa emitentul facturilor, respectiv liderul de asociație sau asociatul/asociații după caz, în vederea efectuării plătii către liderul de asociație sau asociat/asociați în parte.*

*(2)* *În cazul în care un subcontractant își exprimă opțiunea de a fi plătit direct, operează transferul de drept al obligației de plată către subcontractant/subcontractanți pentru partea/părțile din contract aferentă/aferente acestuia/acestora în momentul în care a fost confirmată îndeplinirea obligațiilor asumate prin contractul de subcontractare. Confirmarea îndeplinirii obligațiilor asumate se va face prin documente agreate de toate cele trei părți, respectiv achizitor, executant și subcontractant sau de achizitor și subcontractant atunci când în mod nejustificat executantul blochează confirmarea executării serviciilor sau lucrărilor asumate de subcontractant.*

9.2. În termen de 10 zile de la data depunerii situațiilor de lucrări de către executant, achizitorul va transmite executantului, dacă este cazul, motivul justificat al refuzului, acceptării la plată a acestor situații de lucrări.

9.3. În termen de 10 zile de la primirea unui eventual refuz justificat din partea achizitorului, executantul este obligat să refacă situația de lucrări și documentele justificative care o însoțesc, situație în care termenul de verificare al obligațiilor curge pentru achizitor de la data transmiterii documentelor rectificate.

9.4. (1) Plata facturilor emise în baza contractului se va face după verificarea și confirmarea datelor înscrise în factură și în documentele însoțitoare, în termen de maxim 30 de zile de la data primirii și înregistrării acesteia la registratura autorității contractante, în ordinea cronologică a înregistrării facturilor în evidența achizitorului, termen ce reprezintă scadența la plată.

(2) Factura se va emite numai după acceptarea situațiilor de lucrări și la valoarea acceptată a situațiilor de lucrări.

(3) Facturile emise și înaintate, înainte de acceptarea situațiilor de lucrări nu constituie obligație de plată pentru achizitor și vor fi restituite executantului în termen de 5 zile de la primire.

(4) Plata se va face pe baza facturilor emise de executant. Plata execuției se va efectua în lei.

(5) Executantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferente acestora. Prezentarea cu date eronate sau incomplete, față de prevederile legii și ale contractului de achiziție, a facturilor spre decontare, face să nu curgă termenul de plată, dacă achizitorul sesizează executantul despre neregulile constatate și returnează facturile în original, în termen de 15 zile de la primirea facturii. Un nou termen de plată va curge de la confirmarea de către achizitor a noilor facturi prezentate de executant completate cu date corecte, potrivit legii și contractului.

(6) Executantul își va redacta situațiile de lucrări respectând poziția articolelor, codul și denumirea lor conform ofertei. Situațiile de lucrări se vor întocmi pe baza măsurătorilor efectuate de către reprezentantul executantului pentru lucrările real executate numai după ce acestea au fost confirmate de către reprezentantul achizitorului (dirigintele de șantier). Aceste măsurători se fac la terminarea lucrărilor ce devin ascunse, odată cu întocmirea procesului-verbal de recepție calitativă a lucrărilor ce devin ascunse, iar pentru celelalte lucrări care nu devin ascunse, după fiecare situație de lucrări înaintată spre verificare achizitorului/dirigintelui de șantier.

(7) În cazul calculării de penalități, factura emisă de către executant va conține două poziții, în care prima poziție reprezintă contravaloarea lucrărilor executate conform contractului, iar cea de-a doua poziție reprezintă contravaloarea penalităților calculate de către achizitor. Penalitățile vor fi comunicate în scris executantului înaintea emiterii facturii de către acesta.

9.5. Plățile parțiale trebuie să fie făcute, la cererea executantului, la valoarea lucrărilor executate conform contractului și potrivit modalităților contractuale de plată. Lucrările executate trebuie să fie dovedite ca atare printr-o situație de lucrări provizorii, întocmită astfel încât să asigure o verificare rapidă și sigură a lor. Din situațiile de lucrări provizorii achizitorul va putea face scăzăminte pentru lucrări făcute executantului și convenite cu acesta. Alte scăzăminte nu se pot face decât în cazurile în care ele sunt prevăzute în contract sau în concordanță cu prevederile legale.

9.6. Plata se face prin virament cu ordin de plată.

9.7. Achizitorul nu se angajează sub nicio forma la plăți în avans.

**10.1**. Executantul se obligă să executeși să finalizeze **lucrări de reparații capitale la obiectivul Atelier Intercultural Victoria și să remedieze orice defecte apărute în perioada de garanție acordată** prezentului contract la obiectivul de investiții.

**10.2.** Executantul va răspunde de lucrările executate și va prezenta achizitorului, numele și detaliile relevante ale personalului calificat, subcontractanților propuși în conformitate cu prevederile legislației achizițiilor, inclusiv referințele acestora.

**10.3.** Executantul va garanta că el și subcontractanții au experiența și capacitatea necesară pentru executare lucrării obiectivului. Executantul își va asuma răspunderea privind disponibilitatea de a participa la discuții cu achizitorul, în măsura convocării cu cel puțin 3 zile lucrătoare în prealabil, pentru chestiuni de derulare curentă a execuției lucrărilor și, imediat în situații de urgență.

**10.4.** Executantul este singur și deplin responsabil pentru calitatea lucrărilor, astfel că niciun fel de cereri de modificare a prețului, generate de îndreptarea erorilor pe parcursul executării lucrărilor necesare pentru punerea în funcțiune a obiectivului de investiții, nu vor putea fi admise.

**10.5.** Executantul are obligația de a despăgubi achizitorul împotriva oricăror:

1. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.) dacă și în măsura în care acestea se datorează culpei Executantului;
2. echipamentele, materialele, instalațiile sau utilajele folosite pentru sau în legătură cu prestarea serviciilor; și
3. daune-interese, costuri, taxe și cheltuieli de orice natură, aferente, dacă și în măsura în care acestea se datorează culpei Executantului, cu excepția situației în care o astfel de încălcare rezultă din respectarea caietului de sarcini întocmit de către achizitor.

**10.6** (1) Executantul se obliga sa execute, să finalizeze și să asigure garanția lucrărilor pentru obiectivul de investiții **Atelierul Intercultural Victoria din Municipiul Slatina, județul Olt** în conformitate cu obligațiile asumate prin prezentul contract, având în vedere propunerea tehnică anexă la prezentul contract.

**10.7**. (1) Executantul are obligația de a executa și finaliza lucrările, precum și de a remedia viciile ascunse, cu atenția și promptitudinea cuvenită, în concordanță cu obligațiile asumate prin contract.

(2) La începerea lucrărilor executantul are obligația de a deține toate autorizațiile, avizele și acordurile necesare execuției lucrărilor.

(3) Executantul are obligația de a supraveghea lucrările, de a asigura forța de muncă, materialele, instalațiile, echipamentele și toate celelalte obiecte, fie de natură provizorie, fie definitive cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

(4) Executantul are obligația de suporta toate costurile pentru consumul de utilități precum și cel al contoarelor sau al altor aparate de măsurat necesare executării lucrărilor și organizării de șantier.

(5) Executantul are obligația să ia toate măsurile necesare evitării deteriorării instalațiilor și rețelelor de utilități existente pe traseu, pe perioada executării lucrărilor. În caz contrar executantul suportă toate costurile legate de remedierea avariilor provocate din culpa sa și a daunelor solicitate de deținătorii de utilități cu orice titlu a acestora, cu condiția ca aceste utilități să fie evidențiate și consemnate de către furnizorii de utilități în avizele ce au stat la baza emiterii autorizației de construcție.

(6) Executantul este pe deplin responsabil pentru toate lucrările executate în baza propunerii tehnice și proiectului tehnic aprobat, precum si pentru conformitatea, stabilitatea și siguranța tuturor operațiunilor executate pe șantier, precum și pentru procedeele de execuție utilizate, cu respectarea prevederilor și a reglementărilor legii privind calitatea în construcții.

**10.8**. (1) Executantul are obligația de a prezenta în maxim 5 zile lucrătoarede la data primirii ordinului de începere al lucrărilor graficul fizic si valoric de execuție, grafic ce reprezintă parte integrantă din contractul încheiat și are caracter obligatoriu pe toata perioada de derulare a contractului.

(2) Executantul va transmite către achizitor înainte de începerea execuției lucrării o declarație pe proprie răspundere prin care va garanta că forța de muncă îndeplinește condițiile necesare privind pregătirea profesională, va garanta că toți angajații au încheiate contracte de muncă, cu respectarea prevederilor legale în materie, precum și că toate materialele, instalațiile, echipamentele și toate celelalte obiecte necesare îndeplinesc standardele calitative de rigoare.

**10.9.** (1) Executantul este pe deplin responsabil pentru conformitatea, stabilitatea și siguranța tuturor operațiunilor executate pe șantier precum și pentru procedeele de execuție utilizate, cu respectarea prevederilor și a reglementărilor Legii nr.10/1995 privind calitatea în construcții, cu modificările ulterioare.

(2) Un exemplar din documentația executantului va fi ținut de acesta în vederea consultării de către Inspectoratul de Stat în Construcții, precum și de către persoane autorizate de achizitor, la cererea acestora.

(3) Executantul are obligația de a pune la dispoziția achizitorului, la termenele precizate în anexele Contractului, caietele de măsurători (atașamentele) și, după caz, în situațiile convenite, desenele, calculele, verificările calculelor și orice alte documente pe care executantul trebuie să le întocmească sau care sunt cerute de achizitor.

**10.10.** (1) Executantul are obligația de a respecta și executa dispozițiile achizitorului referitoare la lucrare, în executarea prezentului contract. În cazul în care executantul consideră că dispozițiile achizitorului sunt nejustificate sau inoportune, acesta are dreptul de a ridica obiecții, în scris, fără ca obiecțiile respective să îl absolve de obligația de a executa dispozițiile primite, cu excepția cazului în care acestea contravin prevederilor legale, contractului și anexelor la contract.

(2) În cazul în care respectarea și executarea dispozițiilor prevăzute la alin.(1) determină dificultăți în execuție care generează costuri suplimentare, atunci aceste costuri vor fi acoperite pe cheltuiala achizitorului, în condițiile respectării prevederilor legale in vigoare.

**10.11.** (1) Executantul este responsabil de trasarea corectă a lucrărilor față de reperele date de achizitor precum și de furnizarea tuturor echipamentelor, instrumentelor, dispozitivelor și resurselor umane necesare îndeplinirii responsabilității respective.

(2) În cazul în care, pe parcursul execuției lucrărilor, survine o eroare în poziția, cotele, dimensiunile sau aliniamentul oricărei părți a lucrărilor, executantul are obligația de a rectifica eroarea constatată, pe cheltuiala sa. Pentru verificarea trasării de către proiectant, executantul are obligația de a proteja și păstra cu grijă toate reperele, bornele sau alte obiecte folosite la trasarea lucrărilor.

**10.12**. Pe parcursul execuției lucrărilor și remedierii viciilor ascunse, executantul are obligația:

de a lua toate măsurile pentru asigurarea tuturor persoanelor a căror prezență pe șantier este autorizată și de a menține șantierul (atât timp cât acesta este sub controlul său) și lucrările (atât timp cât acestea nu sunt finalizate și ocupate de către achizitor) în starea de ordine necesară evitării oricărui pericol pentru respectivele persoane;

de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către achizitor sau de către alte autorități competente, în scopul protejării lucrărilor sau al asigurării confortului riveranilor;

de a lua toate măsurile rezonabile necesare pentru a proteja mediul pe și în jurulșantierului și pentru a evita orice pagubă sau neajuns provocate persoanelor, proprietăților publice sau altora, rezultate din poluare, zgomot sau alți factori generați de metodele sale de lucru;

în cazul în care pentru execuția corespunzătoare a lucrărilor este necesară tăierea arborilor sănătoși de pe spațiile verzi aflate pe terenurile adiacente, executantul va solicita achizitorului să obțină avizul APM Olt pentru tăierea acelor arbori, în conformitate cu prevederile legii nr. 24/2007.

**10.13**. Executantul este responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepție a lucrării.

**10.14.** (1) Pe parcursul execuției lucrărilor și al remedierii viciilor ascunse, executantul are obligația, în măsura permisă de respectarea prevederilor contractului, de a nu stânjeni inutil sau în mod abuziv:

1. confortul riveranilor; sau
2. căile de acces, prin folosirea și ocuparea drumurilor și căilor publice sau private care deservesc proprietățile aflate în posesia achizitorului sau a oricărei alte persoane.

(2) Executantul va despăgubi achizitorul împotriva tuturor reclamațiilor, acțiunilor în justiție, daunelor-interese, costurilor, taxelor și cheltuielilor, indiferent de natura lor, rezultând din sau în legătură cu obligația prevăzută la alin.(1), pentru care responsabilitatea revine executantului.

**10.15**. (1) Executantul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricăruia dintre subcontractanții săi; executantul va selecta traseele, va alege și va folosi vehiculele, va limita și repartiza încărcăturile, în așa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor și podurilor respective.

(2) În cazul în care natura lucrărilor impune utilizarea de către executant a transportului pe apă, atunci prevederile de la alin.(1) vor fi interpretate în maniera în care prin „drum” se înțelege inclusiv ecluză, doc, dig sau orice altă structură aferentă căii navigabile și prin „vehicul” se înțelege orice ambarcațiune, iar prevederile respective se vor aplica în consecință.

(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul șantierului, datorită transportului materialelor, echipamentelor, instalațiilor sau altora asemenea, din culpa dovedită a Executantului, executantul are obligația de a despăgubi achizitorul împotriva tuturor reclamațiilor privind avarierea respectivelor poduri sau drumuri.

(4) Executantul are obligația de a suporta toate costurile și taxele pentru căile de acces cu destinație specială și/sau temporară care îi pot fi necesare, inclusiv cele pentru accesul pe șantier. Executantul va obține, cu riscul și pe cheltuiala sa, orice alte facilități suplimentare din afara șantierului, care îi pot fi necesare la execuția lucrărilor care fac obiectul prezentului Contract. De asemenea, cheltuielile cu depozitarea molozului precum și a altor deșeuri rezultate din activitatea de construcții vor fi suportate de către executant.

**10.16**. (1) Pe parcursul execuției lucrării, executantul are obligația:

de a evita, pe cât posibil, acumularea de obstacole inutile pe șantier;

de a depozita sau retrage orice utilaje, echipamente, instalații, surplus de materiale, dacă acestea nu mai sunt folosite la lucrări;

de a aduna și îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reține pe șantier, până la sfârșitul perioadei de garanție, numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție.

**10.17.** Executantul răspunde, potrivit obligațiilor care îi revin, pentru viciile ascunse ale construcției, ivite într-un interval de luni de la recepția lucrării și, după împlinirea acestui termen, pe toată durata de existență a construcției, pentru viciile structurii de rezistență, urmare a nerespectării proiectelor și detaliilor de execuție aferente execuției lucrării.

**10.18**. Executantul se obligă să despăgubească achizitorul împotriva oricăror:

reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalațiile sau utilajele folosite pentru sau în legătură cu execuția lucrărilor sau încorporate în acesteadacă și în măsura în care acestea se datorează culpei Executantului și

daune-interese, costuri, taxe și cheltuieli de orice natură aferente, dacă și în măsura în care acestea se datorează culpei Executantului, cu excepția situației în care o astfel de încălcare rezultă din respectarea proiectului tehnic întocmit de către achizitor.

**10.19**. (1) Executantul se obligă ca odată cu depunerea situațiilor de plată finale, să depună și documentele la zi necesare întocmirii cărții tehnice.

(2) Executantul își va redacta situațiile de lucrări respectând poziția articolelor, codul și denumirea lor conform ofertei. Situațiile de lucrări se vor întocmi pe baza măsurătorilor efectuate de către reprezentantul executantului pentru lucrările real executate numai după ce acestea au fost confirmate de către reprezentantul autorității contractante. Aceste măsurători se fac la terminarea lucrărilor ce devin ascunse, odată cu întocmirea procesului-verbal de recepție calitativă a lucrărilor ce devin ascunse, iar pentru celelalte lucrări care nu devin ascunse, după fiecare situație de lucrări înaintată spre verificare achizitorului.

**10.20**. Executantul are obligația să aplice și să respecte prevederile în vigoare ale legislației din domeniul sănătății și securității în muncă, precum și cele cu privire la prevenirea și stingerea incendiilor, aplicabile pentru activitatea ce formează obiectul Contractului.

**10.21**. Executantul are obligația de a desfășura activitatea ce face obiectul Contractului numai cu personal angajat în condițiile legale în vigoare, iar, dacă legislația din domeniul sănătății și securității în muncă impune o anumită autorizare, să dețină și să prezinte autorizația valabilă.

**10.22**. Executantul are obligația de a desfășura activitatea în așa fel încât să nu expună la pericol de accidentare atât lucrătorii proprii, cât și celelalte persoane participante la procedura de muncă.

**10.23**. Executantul are obligația de a semnaliza corespunzător lucrările ce fac obiectul contractului, interzicând accesul persoanelor străine în zona șantierului (lucrării). De asemenea, executantul este deplin răspunzător de orice accident care se poate produce de la începerea lucrării până la finalizarea acesteia, din culpa sa, atât cu lucrătorii proprii, cât și cu persoanele străine care tranzitează șantierul.

**10.24**. Executantul are obligația de a menține în bună stare accesele, amenajările și mijloacele de protecție colectivă folosite.

**10.25**. Executantul are obligația de a menține ordinea și curățenia în șantier și în zonele adiacente. Eliminarea deșeurilor rezultate din activitatea prestată sau proprie va fi făcută cu respectarea normelor de protecție a mediului.

**10.26**. Executantul are obligația de a asigura toate condițiile de muncă pentru evitarea accidentelor și îmbolnăvirilor profesionale, acordând mijloace individuale și colective de protecție și va asigura examinarea medicală la angajare și periodică a personalului propriu.

**10.27**. Executantul are obligația de a asigura și acorda echipamentul individual de protecție adecvat factorilor de risc și va urmări purtarea și folosirea acestuia de către personalul din subordine pe tot parcursul executării lucrărilor. Executantul va verifica permanent starea echipamentelor de muncă (instalații, utilaje, scule și dispozitive) utilizate, ce trebuie să fie corespunzătoare din punct de vedere al securității și sănătății în muncă.

**10.28**. Executantul are obligația de a comunica în scris beneficiarului orice eveniment imediat după declanșare/producere. Comunicarea va fi efectuată și către autoritățile competente în domeniul securității și sănătății în muncă, în conformitate cu legislația în vigoare.

**10.29**. În cazul producerii unor accidente de muncă, din vina exclusivă a executantului ca urmare a nerespectării prevederilor legale de securitate și a prevederilor contractuale, acesta va suporta toate consecințele ce decurg din aceasta.

**10.28**. **Conflictul de interese**

(1) Executantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării contractului trebuie notificat în scris achizitorului, fără întârziere.

(2) Executantul se va asigura că personalul său nu se află într-o situație care ar putea genera un conflict de interese. Executantul va înlocui, imediat și fără vreo compensație din partea achizitor, orice membru al personalului său, salariat ori contractat care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul contract.

(3) Executantul are obligația de a respecta prevederile legale în domeniul achizițiilor publice cu privire la evitarea conflictului de interese. Executantul nu are dreptul de a angaja sau de a încheia orice alte înțelegeri privind executarea lucrări, direct ori indirect, în scopul îndeplinirii contractului, cu persoane fizice sau juridice care au fost implicate în procesul de evaluare a ofertelor depuse în cadrul unei proceduri de atribuire pe parcursul unei perioade de cel puțin 12 (douăsprezece) luni de la încheierea contractului, sub sancțiunea rezilierii contractului.

**10.29**. **Legislația Muncii și Programul de lucru**

(1) Executantul va respecta întreaga legislație a muncii care se aplică personalului, inclusiv legislația în vigoare privind angajarea, programul de lucru, sănătatea, securitatea muncii, asistență socială, emigrare și repatriere și, îi va asigura acestuia toate drepturile legale.

(2) Executantul va asigura niveluri de salarizare și condiții de muncă care nu vor fi inferioare celor stabilitate în cadrul ramurii de activitate în care se desfășoară lucrarea.

(3) Executantul îi va obliga pe angajații săi să se conformeze tuturor legilor în vigoare, inclusiv celor legate de securitatea muncii.

(4) Activitatea pe șantier nu se va desfășura în zilele de sărbători oficiale, zilele de odihnă și uzanțele religioase sau de altă natură, recunoscute oficial ca fiind zile nelucrătoare sau în afara programului normal de lucru specificat în contract, cu următoarele excepții:

1. se specifică altfel în contract;
2. persoana autorizată de achizitor își dă consimțământul;
3. activitatea nu poate fi evitată sau este necesară pentru protecția vieții sau a proprietății sau pentru siguranța lucrărilor, caz în care executantul va informa imediat persoana autorizată de achizitor.

(5) Executantul îl va informa pe achizitor în privința programului său de lucru planificat pentru fiecare săptămână/fiecare lună de executare a prezentului contract, astfel încât persoană autorizată a acestuia să aibă posibilitatea de a planifica și asigura continuitatea supravegherii lucrărilor pe parcursul tuturor etapelor contractului.

**10.30. Administrarea lucrărilor**

(1) Executantul se va asigura că lucrările sunt executate corespunzător și că cerințele achizitorului și ordinele administrative sunt respectate de personalul său, inclusiv propriii angajați, subcontractanții și angajații lor.

(2) Executantul va desemna un reprezentant care va acționa în numele său potrivit prevederilor contractului. Cu excepția cazului în care reprezentantul executantului este numit prin contract, executantul va prezenta spre aprobarea dirigintelui de șantier, în termen de **5 zile** de la semnarea contractului, numele și referințele persoanei propuse ca reprezentant al executantului. Dirigintele de șantier sau achizitorul vor aproba sau respinge motivat propunerea în termen de **2 zile**. Aprobarea dirigintelui de șantier sau achizitorului poate fi retrasă în orice moment printr-o notificare adresată executantului. În cazul în care dirigintele de șantier/achizitorul refuză reprezentantul propus în termenul-limită sau retrage aprobarea desemnării, va prezenta motivele, iar executantul va comunica o propunere alternativă imediat. Adresa reprezentantului executantului va fi considerată a fi adresa pentru comunicare transmisă de către executant. Dirigintele de șantier sau achizitorul își pot retrage aprobarea cu privire la reprezentantul executantului în următoarele situații:

1. reprezentantul executantului nu îndeplinește, în mod grav sau repetat, obligațiile contractuale și/sau
2. prin acțiunile sau inacțiunile executantului, siguranța și securitatea muncii și/sau protecția mediului sunt puse în pericol.

Dacă dirigintele de șantier își retrage aprobarea cu privire la reprezentantul executantului, executantul în cel mai scurt timp posibil, dar nu mai mult de **5 zile**, după primirea notificării în acest sens, își va retrage reprezentantul din șantier și-l va înlocui cu un alt reprezentant, cu aprobarea prealabilă a dirigintelui de șantier.

(3) Reprezentantul executantului va fi pe deplin autorizat să ia orice decizie necesară pentru executarea lucrărilor, inclusiv să primească și să implementeze ordine administrative. Timpul reprezentantului executantului va fi alocat în totalitate coordonării executării contractului. În cazul în care reprezentantul executantului sau asistenții acestuia nu vorbesc fluent limba contractului, executantul va asigura toate cele necesare pentru comunicarea eficientă în limba contractului.

(4) Documentele transmise de executant achizitorului (sau dirigintelui de șantier) vor fi semnate de către reprezentantul executantului.

(5) Executantul se va asigura că personalul său specializat este autorizat și/sau certificat în conformitate cu prevederile legii.

(6) Executantul va asigura nivelul de calitate corespunzător cerințelor contractului printr-un sistem propriu de calitate conceput și realizat prin personal propriu, cu responsabili tehnici cu execuția autorizați potrivit prevederilor legii. Sistemul de asigurare a calității va fi în conformitate cu detaliile prevăzute în contract, dacă există. Dirigintele de șantier va avea dreptul să auditeze orice aspect al sistemului calității. Detaliile tuturor procedurilor și documentele de conformitate vor fi transmise dirigintelui de șantier spre informare, înainte de începerea fiecărei etape de execuție. Respectarea sistemului de asigurare a calității nu va exonera executantul de niciuna din sarcinile, obligațiile sau responsabilitățile sale potrivit prevederilor contractului.

(7) Executantul va lua toate măsurile necesare pentru protecția mediului înconjurător (atât pe șantier, cât și în afara acestuia) și pentru limitarea daunelor sau afectării populației și a proprietăților ca urmare a poluării, zgomotului și a altor consecințe ale activității sale. Aceste măsuri vor fi conforme cu cele prevăzute în **cerințele achizitorului** și în actul de reglementare în domeniul mediului. Executantul se va asigura că emisiile, deversările de suprafață și deșeurile rezultate în urma activităților proprii nu vor depăși valorile prevăzute în cerințele achizitorului și nici valorile stabilite de lege.

**10.31. Personal**

(1) Persoanele angajate de executant trebuie să fie în număr suficient, în conformitate cu prevederile Programului de Execuție în vigoare. Acești angajați vor dispune de aptitudinile și experiența necesare progresului și executării corespunzătoare a lucrărilor. Dirigintele de șantier poate cere retragerea oricărei persoane din cadrul personalului executantului în următoarele situații:

1. persoana nu îndeplinește, în mod grav sau repetat, obligațiile contractuale și/sau
2. prin acțiunile sau inacțiunile acestei persoane, siguranța și securitatea muncii și/sau protecția mediului sunt puse în pericol.

Executantul va înlocui imediat orice membru al personalului său pentru care dirigintele de șantier, prin notificare motivată, cere retragerea.

(2) Executantul va lua toate măsurile pentru angajarea întregului personal și a forței de muncă, în conformitate cu prevederile legii.

(3) Executantul va asigura personalul conform propunerii sale din ofertă. Personalul este personalul în privința căruia au existat cerințe minime stabilite în documentația de atribuire a contractului. Reprezentantul executantului și personalul al executantului vor fi menținuți pe toată durata execuției lucrărilor, cu excepția situațiilor în care dirigintele de șantier solicită înlocuirea din motive întemeiate sau atunci când este necesară înlocuirea din alte motive independente de executant (ex. demisie din cadrul societății/asocierii, boală, deces etc.).

(4) Orice înlocuire a personalului se va face cu personal cu calificare și experiență cel puțin echivalente cu cele (dacă există) stabilite în documentația de atribuire, cu consimțământul prealabil al achizitorului.

(5) Executantul va transmite achizitorului toate documentele necesare pentru a verifica îndeplinirea criteriilor de calificare/selecție stabilite în documentație, pentru orice înlocuire a personalului.

(6) Executantul are obligația de a nu folosi în executarea prezentului contract în nici un fel și în nici o măsură personalul angajat al achizitorului.

(7) Executantul va transmite achizitorului, pentru aprobare, numele și referințele persoanei autorizate să primească instrucțiuni în numele său.

(8) Executantul va notifica în scris achizitorului identitatea reprezentanților săi atestați profesional pentru urmărirea executării lucrărilor, și anume a responsabilului tehnic cu execuția sau, dacă este cazul, a altei persoane fizice sau juridice atestate potrivit legii si care ii reprezintă legal interesele.

(9) Înlocuirea personalului de specialitate nominalizat pentru îndeplinirea contractului se realizează numai cu acceptul achizitorului și nu reprezintă o modificare substanțială a contractului, așa cum este aceasta definită in legislația privind achizițiile, decât în situațiile prevăzute la art. 162 din HG 395/2016.

(10) În situațiile prevăzute mai sus, executantul are obligația de a transmite pentru noul personal documentele solicitate prin documentația de atribuire fie în vederea demonstrării îndeplinirii criteriilor de calificare/selecție stabilite.

**10.32. Instalarea, organizarea, securitatea și ingineria șantierului**

**10.32.1. Instalarea șantierului**

(1) Executantul achiziționează pe cheltuiala și riscul său terenurile de care ar putea avea nevoie pentru instalarea șantierului.

(2) Executantul suportă toate schimbările referitoare la construirea și întreținerea șantierului, cuprinzând căile de acces, drumurile de deservire care nu sunt deschise circulației publice.

(3) Executantul trebuie să afișeze la locul șantierului un panou care să conțină informațiile prevăzute de legislație.

**10.32.2. Securitatea și igiena șantierului**

(1) Executantul va lua toate măsurile în ceea ce privește securitatea proprie, a personalului său precum și ale terților în vederea evitării accidentelor pe șantier. Acesta va avea în vedere toate reglementările și instrucțiunile autorităților competente.

(2) Executantul asigură iluminatul și curățenia șantierului atât în interior cât și în exterior. În măsura în care este nevoie executantul va asigura și împrejmuirea șantierului.

(3) Executantul va lua toate măsurile necesare ca lucrările pe care le execută să nu reprezinte pericole pentru terți sau circulația publică, dacă aceasta nu este deviată.

(4) Punctele de trecere periculoase pe toată lungimea căilor de comunicare trebuie protejate cu panouri provizorii sau cu orice alte dispozitive potrivite. Căile de acces trebuie să fie iluminate și, la nevoie păzite.

(5) Executantul ia toate măsurile necesare pentru a asigura igiena instalațiilor de pe șantier destinate personalului, chiar și prin instalarea rețelelor de alimentare cu apă potabilă și de salubritate, dacă complexitatea șantierului o justifică.

(6) Toate măsurile de securitate, sănătate, sănătate și igienă a muncii prevăzute mai sus sunt în sarcina executantului.

**10.32.3. Semnalizarea șantierului și paza circulației publice**

(1) Atunci când lucrările afectează circulația publică, semnalizarea utilizării de către public trebuie să fir conform cu reglementările în materie. Acestea se realizează sub controlul serviciilor competente de către executant, acesta din urmă având ca responsabilitate furnizarea și montarea de panouri și dispozitive de semnalizare.

(2) Dacă execuția lucrărilor presupune devierea circulației, executantul este responsabil, în aceleași condiții, de executarea și întreținerea semnalizării la extremitățile secțiunilor unde circulația este întreruptă și a semnalizării drumurilor deviate.

**10.32.4. Demolarea construcțiilor**

(1) Executantul nu poate demola construcțiile din interiorul șantierului înainte de a notifica achizitorul.

(2) În privința selecției materialelor, executantul va respecta prevederile dispozițiilor legislației în domeniu referitoare la reutilizarea sau valorificarea materialelor provenite din demolare sau demontare.

**10.32.5. Gestionarea deșeurilor pe șantier**

(1) Valorificarea sau eliminarea deșeurilor create prin lucrările care fac obiectul prezentului contract, intră în responsabilitatea executantului ca deținător al deșeurilor pe durata execuției lucrărilor.

(2) Executantul rămâne producătorul deșeurilor sale în privința ambalajelor produselor pe care le folosește și a celor rezultate din intervențiile sale.

(3) Executantul efectuează tranzacțiile, prevăzute de legislație cu privire la colectarea, transportul, depozitarea, eventuala evacuare a deșeurilor rezultate ca urmare a lucrărilor ce fac obiectul prezentului contract, conform reglementărilor legale.

(4) Executantul va lua permanent măsuri pentru îndepărtarea materialelor neimplicate în lucrări

(5) Pe măsură ce lucrările avansează, executantul va degaja amplasamentul pus la dispoziție pentru execuția lucrărilor, de deșeurile rezultate.

**11. Obligațiile achizitorului**

11.1. Achizitorul se obligă să plătească executantului prețul convenit pentru executia și finalizarea lucrărilor **de reparații capitale la obiectivul Atelier Intercultural Victoria, municipiul Slatina, județul Olt**,numai pentru lucrările efectiv efectuate potrivit măsurătorilor din teren.

11.2. Achizitorul are obligația de a pune la dispoziția executantului, fără plată, dacă nu s-a convenit altfel, amplasamentul lucrării.

11.3. Achizitorul are obligația de a emite ordin de începere a lucrărilor și de a solicita executantului preluarea amplasamentului lucrării.

11.4. Achizitorul, prin reprezentant sau dirigintele de șantier, are obligația de a examina și măsura lucrările care devin ascunse în cel mult 5 zile de la notificarea executantului, respectiv de la data înregistrării notificării la registratura achizitorului.

11.5. Achizitorul este pe deplin responsabil de exactitatea documentelor și a oricăror alte informații furnizate executantului precum și pentru dispozițiile și livrările sale.

11.6. Achizitorul are obligația de a furniza executantului toate autorizațiile și avizele obținute în scopul execuției lucrărilor, conform prevederilor legale, dacă nu s-a prevăzut altfel în caietul de sarcini.

**12. Sancțiuni pentru neîndeplinirea culpabilă a obligațiilor**

12.1. Executantul se obligă să despăgubească Achizitorul în limita prejudiciului creat, împotriva oricăror:

1. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, folosite pentru sau în legătură cu lucrările executate, și/sau
2. daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor contractului.

12.2 În cazul în care, din vina sa exclusivă, executantul, nu reușește să își îndeplinească total sau parțial obligațiile asumate prin contract are obligația de a plăti, cu titlu de penalități, o sumă echivalentă cu o cotă procentuală din prețul lucrărilor neefectuate, valoarea obligațiilor neîndeplinite la termenul/termenele intermediare obligatorii, respectiv la termenul stabilit ca dată limită de finalizare a lucrărilor, prevăzute în programul de execuție al contractului de **0,15% din valoarea obligațiilor neîndeplinite, pentru fiecare zi de întârziere**.

(2) În cazul în care, executantul nu respectă durata de remediere a defecțiunilor apărute în perioada de garanție a lucrărilor, are obligația de a plăti, cu titlu de penalități, o sumă echivalentă cu o cotă procentuală din prețul contractului de **0,15% din valoarea obligațiilor neîndeplinite, pentru fiecare zi de întârziere**.

12.2. În cazul în care achizitorul nu onorează facturile în termen de 30 de zile de la expirarea perioadei convenite, acesta are obligația de a plăti, ca penalități, o suma echivalentă cu o cotă procentuală din **plata neefectuată de 0,15% pentru fiecare zi de întârziere**.

12.3. Penalitățile datorate curg de drept de la data scadenței obligațiilor asumate conform prezentului contract, până la data îndeplinirii obligațiilor.

12.4. Nerespectarea obligațiilor asumate prin prezentul contract de către una dintre părți, în mod culpabil repetat, dă dreptul părții lezate de a considera contractul de drept reziliat și de a pretinde plata de daune-interese.

12.5. Achizitorul își rezervă dreptul de a denunța unilateral contractul de lucrări după 10 zile de la data la care a notificat executantul, în scris, această decizie.

12.6. Achizitorul își rezervă dreptul de a renunța la contract, printr-o notificare scrisă adresată executantului, fără nici o compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

**13. Garanția de bună execuție a contractului**

13.1. (1) Garanția de bună execuție a contractului se constituie de către executant în scopul asigurării achizitorului de îndeplinirea cantitativă, calitativă și în perioada convenită a contractului de achiziție publică.

(2) Garanția de bună execuție se constituie în termen de **5 zile lucrătoare** de la data semnării contractului de achiziție publică. Acest termen poate fi prelungit la solicitarea justificată a executantului, fără a depăși 15 zile de la data semnării contractului de achiziție publică.

(3) Executantul are obligația de a constitui garanția de bună execuție a contractului în cuantum **10%**, din valoarea fără TVA a contractului de achiziție publică.

(4) În cazul în care pe parcursul executării contractului de achiziție publică se suplimentează valoarea acestuia, executantul are obligația de a completa garanția de bună execuție în corelație cu noua valoare a contactului de achiziție publică.

13.2. (1) Garanția de bună execuție, în conformitate cu prevederile art.154, alin. (4) din Legea 98/2016 trebuie să fie irevocabilă, necondiționată și se constituie prin:

**a)** virament bancar;

**b)** instrumente de garantare emise în condițiile legii, astfel:

(i) scrisori de garanție emise de instituții de credit bancare din România sau din alt stat;

(ii) scrisori de garanție emise de instituții financiare nebancare din România sau din alt stat pentru achizițiile de lucrări a căror valoare estimată este mai mică sau egală cu 40.000.000 lei fără TVA;

 (iii) asigurări de garanții emise:

**-** fie de societăți de asigurare care dețin autorizații de funcționare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorității de Supraveghere Financiară, după caz;

**-** fie de societăți de asigurare din state terţe prin sucursale autorizate în România de către Autoritatea de Supraveghere Financiară;

**c)** rețineri succesive din sumele datorate pentru facturi parțiale, cu condiția ca achizitorul să fi prevăzut această posibilitate în documentația de atribuire. În acest caz executantul are obligația de a deschide, la **unitatea Trezoreriei Statului** din cadrul organului fiscal competent în administrarea acestuia, un cont la dispoziția achizitorului. Suma inițială care se depune de către executant în contul de disponibil astfel deschis va fi de **1%** din prețul contractului de achiziție publică, fără TVA. Pe parcursul îndeplinirii contractului de achiziție publică, achizitorul urmează să alimenteze acest cont prin rețineri succesive din sumele datorate și cuvenite executantului până la concurența sumei stabilite drept garanție de bună execuție în contractul de achiziție publică și va înștiința executantul despre vărsământul efectuat, precum și despre destinația lui. Din contul de disponibil deschis la Trezoreria Statului pe numele executantului pot fi dispuse plăți atât de către executant, cu avizul scris al achizitorului care se prezintă unității Trezoreriei Statului, cât și de unitatea Trezoreriei Statului la solicitarea scrisă a achizitorului în favoarea căreia este constituită garanția de bună execuție. Contul de disponibil astfel deschis este purtător de dobândă în favoarea executantului.

**d)** combinarea a două sau mai multe dintre modalitățile de constituire prevăzute la lit. a)-b);

(2) Garanția constituită conform prevederilor alin. (1) devine anexă la contract, prevederile art. 36 alin. (3) și (5) din HG nr.395/2016 aplicându-se în mod corespunzător.

13.3. (1) Achizitorul are dreptul de a emite pretenții asupra garanției de bună execuție, oricând pe parcursul îndeplinirii contractului de achiziție publică, în limita prejudiciului creat, în cazul în care executantul nu își îndeplinește din culpa sa obligațiile asumate prin contract. Anterior emiterii unei pretenții asupra garanției de bună execuție achizitorul are obligația de a notifica pretenția atât executantului, cât și emitentului instrumentului de garantare, precizând obligațiile care nu au fost respectate, precum și modul de calcul al prejudiciului.

(2) În situația executării garanției de bună execuție, parțial sau total, executantul are obligația de a reîntregi garanția în cauză raportat la restul rămas de executat.

13.4. Perioada de valabilitate a garanției de bună execuție va fi de la data constituirii acesteia și până la data încheierii procesului verbal de recepție finală a obiectivului contractului.

13.5. (1) Achizitorul are obligația de a elibera/restitui garanția de bună execuție după cum urmează:

1. **70%** din valoarea garanției, în termen de 14 zile de la data încheierii procesului-verbal de recepție la terminarea lucrărilor, dacă nu a ridicat până la acea dată pretenții asupra ei, iar riscul pentru vicii ascunse este minim;
2. restul de **30%** din valoarea garanției, la expirarea perioadei de garanție a lucrărilor executate, pe baza procesului-verbal de recepție finală.

(2) Procesele-verbale de recepție la terminarea lucrărilor și, respectiv, de recepție finală pot fi întocmite și pentru părți/obiecte din/de lucrare, dacă acestea sunt distincte din punct de vedere fizic și funcțional, proporțional cu valoarea lucrărilor recepționate.

13.6. Achizitorul se obligă să elibereze garanția de participare și să emită ordinul de începere a contractului numai după ce executantul a făcut dovada constituirii garanției de bună execuție.

13.7. Garanția acordată lucrărilor este distinctă de garanția de bună execuție a contractului.

**14.** **Începerea și execuția lucrărilor**

14.1. (1) Executantul are obligația de a începe execuția lucrărilor în **5 zile lucrătoare** de la primirea ordinului, în acest sens, din partea achizitorului. Neprezentarea executantului în vederea preluării amplasamentului și începerea executării lucrării contractate în termenul de **5 zile lucrătoare** atrage sancțiunea perceperii de penalități pentru fiecare zi de întârziere în cuantum de 0,1% din valoarea Contractului, fără TVA.

(2) Executantul trebuie să notifice achizitorului și Inspectoratul de Stat în Construcții data începerii efective a lucrărilor.

14.2. Ordinul de începere a execuției contractului de lucrări va fi transmis numai după prezentarea dovezii constituirii garanției de buna execuție.

14.3. (1)Activitățile prevăzute în contract trebuie să se deruleze conform graficului general de execuție și să fie terminate la data stabilită. Datele intermediare, prevăzute în graficele de execuție, se consideră date contractuale.

(2) Executantul va prezenta, la cererea achizitorului, după semnarea contractului, graficul de execuție de detaliu, alcătuit în ordinea tehnologică de execuție. În cazul în care, după opinia achizitorului, pe parcurs, desfășurarea lucrărilor nu concordă cu graficul general de execuție a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de nici una dintre îndatoririle asumate prin contract. Acest grafic va include:

1. ordinea în care executantul intenționează să execute lucrările, prezentare a documentelor executantului, procurare, producere, inspecție, livrare pe șantier, construcție, montare, testare, punere în funcțiune și efectuare a probelor;
2. perioadele de revizuire și orice alte transmiteri, aprobări și acorduri menționate în cerințele achizitorului;
3. succesiunea și termenele aferente inspecțiilor și testelor specificate în contract.

(3) În cazul în care executantul întârzie începerea lucrărilor, terminarea pregătirilor sau dacă nu își îndeplinește îndatoririle prevăzute la 14.1, achizitorul este îndreptățit să-i fixeze executantului un termen până la care activitatea să intre în normal și să îl avertizeze că, în cazul neconformării, la expirarea termenului stabilit îi va rezilia contractul.

14.4. (1) Achizitorul are dreptul de a supraveghea desfășurarea execuției lucrărilor și de a stabili conformitatea lor cu specificațiile din anexele la contract. Părțile contractante au obligația de a notifica, în scris, una celeilalte, identitatea reprezentanților lor atestați profesional pentru acest scop și anume responsabilul tehnic cu execuția din partea executantului și dirigintele de șantier sau, dacă este cazul, altă persoană fizică sau juridică atestată potrivit legii, din partea achizitorului.

(2) Executantul are obligația de a asigura accesul reprezentantului achizitorului la locul de muncă, în ateliere, depozite și oriunde își desfășoară activitățile legate de îndeplinirea obligațiilor asumate prin contract, inclusiv pentru verificarea lucrărilor ascunse.

14.5. (1) Materialele trebuie să fie de minim calitatea prevăzută în documentația de execuție. Verificările și testările materialelor folosite la execuția lucrărilor precum și condițiile de trecere a recepției provizorii și a recepției finale (calitative) sunt descrise în anexa/anexele la contract.

(2) Executantul are obligația de a asigura instrumentele, utilajele și materialele necesare pentru verificarea, măsurarea și testarea lucrărilor. Costul probelor și încercărilor, inclusiv manopera aferentă acestora, revin executantului.

(3) Executantul are obligația de a consulta permanent achizitorul în privința principalelor materiale puse în operă.

14.6. (1) Executantul are obligația de a nu acoperi lucrările care devin ascunse, fără aprobarea achizitorului.

(2) Executantul are obligația de a notifica achizitorului, ori de câte ori astfel de lucrări, inclusiv fundațiile, sunt finalizate pentru a fi examinate și măsurate.

(3) Executantul are obligația de a dezveli orice parte sau părți de lucrare, la dispoziția achizitorului și, de a reface această parte sau părți de lucrare, dacă este cazul, pe cheltuiala sa.

**15. Întârzierea, suspendarea și sistarea lucrărilor**

15.1. În cazul în care:

1. volumul și/sau natura lucrărilor neprevăzute o impune; sau
2. condițiile climaterice sunt excepțional de nefavorabile; sau
3. intervine oricare alt motiv de întârziere care nu se datorează executantului și nu a survenit prin încălcarea contractului de către acesta;

îndreptățesc executantul de a solicita prelungirea termenului de execuție a lucrărilor sau a oricărei părți a acestora, atunci, prin consultare, părțile vor stabili:

* 1. orice prelungire a duratei de execuție la care executantul are dreptul;
  2. totalul cheltuielilor suplimentare, care se va adăuga la prețul contractului.

15.2. (1) Suspendarea execuției lucrărilor din motivul prevăzut la pct. b) al art.15.1 se realizează la dispoziția scrisă a achizitorului.

(2) Durata termenului contractual va fi reconsiderată având în vedere perioada de suspendare.

15.3. Achizitorul poate oricând dispune executantului, prin notificare prealabilă, suspendarea executării unei părți sau a tuturor lucrărilor, potrivit prevederilor contractuale. Pe perioada suspendării executantul are obligație de a proteja, păstra și asigura paza acelei părți sau a tuturor lucrărilor împotriva deteriorării, pierderii sau degradării.

15.4. Suspendarea prin ordin administrativ al dirigintelui de șantier

Executantul, la primirea unui ordin administrativ de suspendare, va suspenda execuția lucrărilor sau a unei părți din acestea, pe perioada sau perioadele și în modul specificate în notificare. Ordinul administrativ va menționa cauza suspendării, precum și partea responsabilă în conformitate cu prevederile contractului. Suspendarea va intra în vigoare la data la care executantul primește ordinul sau la o dată ulterioară dacă ordinul prevede astfel. Dacă data reluării execuției nu este prevăzută în ordinul administrativ de suspendare, dirigintele de șantier va emite un nou ordin administrativ de reluare a execuției imediat după ce, în opinia dirigintelui de șantier, cauza suspendării a dispărut sau a fost remediată în mod rezonabil. Executantul va relua execuția lucrărilor la data reluării execuției (dacă este menționată în ordinul administrativ de suspendare) sau în cel mai scurt timp rezonabil și, cu excepția cazului în care părțile stabilesc altfel, în cel mult **5 zile** de la primirea unui ordin administrativ de reluare a execuției. La revenirea din suspendare părțile se vor asigura că autorizația/ autorizațiile de construire este/sunt în continuare valabilă/valabile.

**15.5. Suspendarea prin notificarea executantului**

Dacă achizitorul nu îndeplinește obligațiile prevăzute în contract sau dacă efectuarea unei plăți datorate de către achizitor în conformitate cu prevederile contractului este întârziată cu cel puțin **45 de zile** față de termenul-limită potrivit prevederilor clauzei 9.5., executantul va notifica achizitorul și va fi îndreptățit, după un termen de 30 de zile de la transmiterea notificării, să suspende execuția lucrărilor sau să reducă ritmul de execuție, în conformitate cu cele prevăzute în notificare, până la data la care executantul va primi plata în conformitate cu cele precizate în înștiințare.

Acțiunea executantului nu va afecta dreptul său prevăzut în clauza 12.2 și la rezilierea contractului. În cazul în care executantul primește plata înainte de a transmite notificarea de reziliere, executantul va relua activitatea obișnuită în cel mai scurt timp rezonabil și, cu excepția cazului în care părțile stabilesc altfel, în cel mult **5 zile** de la primirea plății.

15.6. În perioada suspendării, executantul va lua măsurile de protecție necesare sau orice măsură stabilită într-o instrucțiune a dirigintelui de șantier pentru a proteja lucrările, echipamentele, bunurile și șantierul împotriva deteriorării, pierderii sau daunei.

15.7. În cazul în care executantul va înregistra întârzieri și/sau costuri suplimentare ca urmare a suspendării lucrărilor și/sau ca rezultat al reluării acestora, executantul va transmite achizitorului o înștiințare având dreptul, după caz:

* la o prelungire a duratei de execuție dacă terminarea lucrărilor este sau va fi întârziată, și
* la plata costurilor suplimentare, care vor fi incluse în prețul contractului, dacă sunt generate astfel de cheltuieli.

15.8. Executantul nu va fi îndreptățit la o prelungire a duratei de execuție și/sau la plata costurilor suplimentare dacă aceasta a survenit ca urmare a remedierii consecințelor unor lucrări sau materiale necorespunzătoare sau a consecințelor omisiunii executantului de a proteja, depozita sau asigură paza.

15.7. (1) După confirmarea și/sau dispunerea reluării activității, executantul și achizitorul vor examina împreună lucrările, echipamentele și materialele afectate de suspendare.

(2) Executantul va remedia, pe cheltuiala sa, toate deteriorările sau defecțiunile lucrărilor, echipamentelor sau materialelor sau orice pierdere a acestora, produse în timpul suspendării.

15.8. În cazul în care executarea contractului este viciată de erori substanțiale, nereguli sau de fraudă, părțile pot suspenda executarea acestuia.

15.9. (1) În cazul în care erorile substanțiale, neregulile sau frauda, sunt imputabile executantului, achizitorul poate suplimentar suspendării, să refuze efectuarea plăților sau poate proceda la recuperarea sumelor deja plătite, proporțional cu gravitatea erorilor, neregulilor sau fraudei.

(2) Reluarea execuției lucrărilor după suspendarea în condițiile alin.(1) se realizează numai după dispoziția scrisă a achizitorului.

15.10. (1) În cazul în care erorile substanțiale, neregulile sau frauda, sunt imputabile achizitorului, executantul poate suplimentar suspendării, să solicite daune-interese proporțional cu gravitatea erorilor, neregulilor sau fraudei.

(2) Reluarea execuției lucrărilor după suspendarea în condițiile alin.(1) se face în termen de **2 zile** de la data primirii înștiințării transmise achizitorului de către executant.

**16. Finalizarea lucrărilor**

16.1. (1) Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuție, trebuie finalizat în termenul convenit, termen care se calculează de la data ordinului de începere a lucrărilor.

(2) Lucrările nu vor fi considerate ca terminate în scopul recepției la terminarea lucrărilor înainte ca executantul să transmită dirigintelui de șantier/achizitorului toate documentele necesare întocmirii capitolelor A și B ale cărții tehnice a construcției, în sensul legii, și, după caz, documentele necesare completării capitolului D al cărții tehnice a construcției.

16.2. (1) **La finalizarea lucrărilor**, executantul are obligația:

a) de a notifica, în scris, achizitorului că sunt îndeplinite condițiile de recepție, solicitând acestuia convocarea comisiei de recepție;

b) de a elabora un set complet de înregistrări ale execuției lucrărilor "conforme cu execuția", precizând amplasamentele, dimensiunile și detaliile lucrărilor real executate. Aceste înregistrări vor fi păstrate pe șantier și vor fi utilizate în scopul recepției lucrărilor. Un număr de **2 copii** ale acestor înregistrări vor fi trimise achizitorului înainte de începerea testelor la terminarea lucrărilor. Suplimentar, executantul are obligația de a prezenta achizitorului planșe ale lucrărilor conforme cu execuția, reprezentând lucrările așa cum sunt executate și, le va transmite după caz, pentru revizuire potrivit prevederilor contractului.

(2) Lucrările nu vor fi considerate terminate în vederea efectuării recepției până la primirea de către achizitor a tuturor documentelor precizate la pct.1 lit. b).

(3) Recepția se poate face și pentru părți ale lucrării, distincte din punct de vedere fizic și funcțional.

16.3. Pe baza situațiilor de lucrări executate și confirmate de achizitor, a constatărilor efectuate pe teren, achizitorul va aprecia dacă sunt întrunite condițiile pentru a convoca comisia de recepție. În cazul în care se constată că sunt lipsuri sau deficiențe, acestea vor fi notificate executantului, stabilindu-se și termenele pentru remediere și finalizare. După constatarea remedierii tuturor lipsurilor și deficiențelor, la o nouă solicitare a executantului, achizitorul va convoca comisia de recepție.

16.4. Comisia de recepție are obligația de a constata stadiul îndeplinirii contractului prin corelarea prevederilor acestuia cu documentația de execuție și cu reglementările în vigoare. În funcție de constatările făcute, achizitorul are dreptul de a aproba sau de a respinge recepția.

**16.5.** **Recepția finală**

16.5.(1). Recepția finală este convocată de achizitor în cel mult 10 zile de la expirarea perioadei de garanție acordată lucrării. Perioada de garanție este cea prevăzută în contract.

(2). La recepția finală participă:

a) achizitorul;

b) comisia de recepție numită de achizitor;

c) proiectantul lucrării.

(3). Comisia de recepție finală se întrunește la data, ora și locul fixate și examinează următoarele:

1. procesele-verbale de recepție la terminarea lucrărilor;
2. referatul achizitorului privind comportarea construcțiilor aferente în exploatare pe perioada de garanție, inclusiv viciile aferente și remedierea lor;
3. cartea tehnică a construcției completată;
4. remedierile efectuate ca urmare a viciilor ascunse constatate în perioada de garanție a lucrărilor de construcții, după caz.

(4). Comisia de recepție poate cere, în cazuri foarte bine justificate și/sau în cazul apariției unor vicii, efectuarea de încercări și expertize.

(5). La terminarea recepției comisia de recepție finală își va consemna observațiile și concluziile în procesul-verbal de recepție finală, pe care-l va înainta achizitorului în termen de 5 zile lucrătoare de la întocmire, împreună cu recomandarea de admitere, cu sau fără obiecții, a recepției, de amânare sau de respingere a ei.

(6). În cazul în care comisia de recepție finală recomandă admiterea cu obiecții, amânarea sau respingerea recepției, ea va trebui să propună măsuri pentru înlăturarea  neregulilor semnalate.

(7). Comisia de recepție finală recomandă respingerea recepției finale în cazul în care nu se respectă una sau mai multe dintre exigențele esențiale.

(8). Lucrarea a cărei recepție finală a fost respinsă va fi pusă în stare de conservare prin grija și pe cheltuiala achizitorului, iar utilizarea ei va fi interzisă.

(9). Achizitorul se va îndrepta pentru recuperarea pagubelor împotriva factorilor implicați în executarea construcției, vinovați de viciile constatate cu ocazia recepției, cât și pentru nefuncționarea construcțiilor aferente acestora.

(10). Achizitorul hotărăște admiterea recepției pe baza recomandării comisiei de recepție finală și notifică executantului hotărârea sa în termen de 5 zile de la primirea propunerilor comisiei din procesul-verbal de recepție finală.

(11). Data recepției finale este data notificării de către achizitor a hotărârii sale.

(12). Cheltuielile ocazionate de încercări, altele decât cele care decurg din prevederile contractuale, se plătesc de către partea care a avut inițiativa efectuării lor. În situațiile în care, în urma rezultatelor nefavorabile ale încercărilor, se stabilește o culpă, cheltuielile respective se suportă de către partea în culpă.

(13). Cheltuielile de expertiză sau cele ocazionate de asistența unui expert se plătesc de partea care a avut inițiativa convocării expertului și se suportă de partea în culpă.

(14). Dacă părțile nu ajung la încheierea procesului-verbal de recepție finală pe cale amiabilă, ele se pot adresa instanței judecătorești competente.

(15). Procesele-verbale de recepție la terminarea lucrărilor se difuzează prin grija achizitorului:

1. executantului;
2. organului administrației publice locale, emitent al autorizației de construire;
3. organului administrației financiare locale.

**16.6.Remedierea Defectelor**

(1) În orice moment înainte de expirarea perioadei stabilite la art. 17 din prezentul contract, achizitorul poate să înștiințeze executantul cu privire la orice defecte, fie ele aparente sau ascunse, sau lucrări nefinalizate.

(2) Executantul va remedia, fără costuri suplimentare pentru achizitor, orice defecte datorate faptului că materialele, echipamentele sau calitatea execuției nu sunt în conformitate cu prevederile ofertei și a contractului.

(3) Neremedierea defectelor sau nefinalizarea lucrărilor în cadrul termenului stabilit prin notificarea achizitorului va îndreptăți achizitorul să efectueze toate lucrările necesare, pe cheltuiala executantului.

(4) Remedierea defectelor calitative apărute din vina Executantului, atât în perioada de execuție, cât și în perioada de garanție stabilită potrivit legii se face pe cheltuiala acestuia.

**16.7. Desfacerea și Testarea**

(1) Achizitorul înștiințează executantul cu privire la desfacerea și/sau testarea lucrări. Probele și testele necesare dar neprevăzute și comandate de achizitor pentru verificarea unor lucrări sau materiale puse în operă vor fi suportate de acesta din urma numai în cazul în care după desfacerea/testarea lucrării nu se constată nicio culpă a executantului. Executantul are obligația să asigure instrumentele, utilajele și materialele necesare pentru verificarea, măsurarea și testarea lucrărilor, conform normativelor in vigoare. Costul probelor, testelor și încercărilor, inclusiv al manoperei aferente acestora, revine executantului.

(2) Executantul are obligația de a nu acoperi lucrările care devin ascunse, fără notificarea și aprobarea achizitorului.

(3) Executantul are obligația de a notifica achizitorul, ori de câte ori astfel de lucrări sunt finalizate, pentru a fi examinate, testate și măsurate. In caz contrar, executantul are obligația de a dezveli orice parte sau părți din lucrare, pe cheltuiala sa si la dispoziția achizitorului, și de a reface această parte sau aceste părți din lucrare, dacă este cazul.

**17. Perioada de garanție acordată lucrărilor**

17.1. (1) Executantul are obligația legală de garantare a calității materialelor, echipamentelor și lucrărilor de construcții executate, conform prevederilor Legii 10/1995 (Legea calității în construcții) coroborate cu prevederile Codului civil.

(2) Garanția acordată lucrărilor reprezintă perioada de timp cuprinsă între data recepției la terminarea lucrărilor și data recepției finale.

17.2. Garanția lucrărilor executate este de **\_\_\_\_ luni** de la data semnării procesului verbal de recepție la terminarea lucrărilor, precum și după împlinirea acestui termen, pe toată durata de existență a construcției, pentru viciile structurii de rezistență rezultate din nerespectarea normelor de execuție.

17.3. (1) Executantul are obligația, în urma dispoziției date de achizitor, de a executa pe propria cheltuială toate lucrările de modificare, reconstrucție și remediere a viciilor și a altor defecte calitative apărute din vina sa, atât în perioada de execuție, cât și în perioada de garanție.

(2) Executantul are obligația de a executa toate activitățile prevăzute la alin.(1), pe cheltuiala proprie, în cazul în care ele sunt necesare datorită:

1. utilizării de materiale, de instalații sau a unei manopere neconforme cu prevederile contractului;
2. unui viciu de concepție, acolo unde executantul este responsabil de proiectarea unei părți a lucrărilor; sau
3. neglijenței sau neîndeplinirii de către executant a oricăreia dintre obligațiile explicite sau implicite care îi revin în baza contractului.

(3) În cazul în care defecțiunile nu se datorează executantului, lucrările fiind executate de către acesta conform prevederilor prezentului contract, cheltuielile de remediere vor fi evaluate și plătite ca lucrări suplimentare.

17.4. În cazul în care executantul nu executălucrările prevăzute la clauza 17.3 alin. (1), achizitorul este îndreptățit să angajeze și să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant din garanția de bună execuție a contractului, urmare a unei solicitări către bancă, fără a fi necesară îndeplinirea vreunei alte formalități.

17.5. În toate cazurile, executantul este obligat ca în perioada de garanție să intervină asupra lucrărilor și să remedieze deficiențele în termenul stabilit în notificarea efectuată de achizitor.

**18. Subcontractarea, dacă este cazul**

18.1. Un subcontract va fi valid doar dacă are forma unui acord scris prin care executantul încredințează unui terț executarea unei părți din contract. Simpla închiriere a unui utilaj, furnizarea de manoperă sau contractele de furnizare de bunuri nu sunt considerate sau interpretate drept "subcontracte" pentru scopul prezentului contract. Subcontractele vor fi în concordanță cu acest contract. Subcontractele se vor constitui în anexe la contract. Prevederile acestor subcontracte care nu sunt reglementate de condițiile contractuale nu sunt opozabile achizitorului.

18.2. Niciun subcontractant nu se va afla în situațiile de excludere aferente atribuirii contractului. Fiecare subcontractant va avea capacitatea tehnică și profesională necesară pentru executarea părții din contract care îi este încredințată.

18.3. La semnarea contractului, executantul va prezenta achizitorului subcontractele încheiate de executant cu subcontractanții declarați în ofertă. Pentru evitarea oricărui dubiu se consideră că aceste subcontracte au primit acordul achizitorului.

18.4. (1) Pentru numirea unui subcontractant propus după semnarea contractului, inclusiv pentru înlocuirea oricărui subcontractant, executantul va solicita **acordul** achizitorului de a înlocui/implica noul subcontractant. Solicitarea va indica partea contractului care va fi subcontractată, valoarea subcontractului, identitatea subcontractantului și a reprezentantului său legal, certificatele și alte documente necesare pentru verificarea inexistenței unor situații de excludere în conformitate cu prevederile aferente atribuirii contractului și a resurselor/capabilităților corespunzătoare părții sale de implicare propusă în contract, precum și o declarație pe propria răspundere a subcontractantului propus prin care își asumă respectarea prevederilor contractului și a ofertei tehnice aferente părții sale de implicare propuse în contract. În cazul înlocuirii oricărui subcontractant, solicitarea executantului va conține justificări rezonabile privind înlocuirea.

(2) În termen de **10 de zile** de la primirea acestei solicitări, achizitorul va notifica decizia sa executantului, cu indicarea motivelor în cazul unui refuz. Dacă achizitorul nu își notifică decizia în termenul mai sus indicat, solicitarea este considerată aprobată la expirarea termenului. În termen de **5 zile** de la aprobarea oricărui nou subcontractant, executantul va transmite achizitorului un exemplar semnat al subcontractului aferent, care se va constitui anexă la contract. Subcontractantul nu va începe executarea părții sale din contract înainte de transmiterea subcontractului către achizitor.

(3) Înlocuirea unui subcontractant care a fost declarat în ofertă se va face în condițiile prevăzute în prezenta subclauză, cu condiția să nu reprezinte o **modificare substanțială** în sensul Legii în domeniul achizițiilor publice.

(4) În cazul în care un subcontractant reziliază un subcontract sau renunță în alt fel la subcontract, executantul va notifica achizitorul în termen de **5 zile** și va indica în ce mod intenționează să continue executarea părții respective din contract.

(5) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.

18.5**.** Executantul va fi responsabil de acțiunile, abaterile și neglijența subcontractanților săi, inclusiv ale subcontractanților acestora de orice nivel, ale agenților sau angajaților lor, ca și cum ar fi acțiunile, abaterile sau neglijența executantului, ale agenților sau angajaților săi. Aprobarea de către achizitor a subcontractării unei părți din contract sau a subcontractantului pentru executarea oricărei părți a contractului nu-l va exonera pe executant de nicio obligație care îi revine potrivit prevederilor contractului.

18.6**.** Dacă un subcontractant și-a asumat față de executant o obligație continuă, pentru o perioadă ce depășește perioada de garanție conform contractului, cu privire la lucrări executate sau la bunurile, materialele, echipamentele sau serviciile furnizate de subcontractant, inclusiv garanții pentru acestea, executantul, în orice moment după expirarea perioadei de garanție, va transfera imediat achizitorului, beneficiul acestei obligații pentru perioada rămasă valabilă. În cazul în care executantul nu efectuează un astfel de transfer, obligația continuă va fi transferată imediat.

18.7**.** În cazul în care executantul încheie un subcontract fără acordul achizitorului, subcontractarea va fi considerată o încălcare a prezentului contract, iar contractul se reziliază de plin drept, fără notificare prealabilă, fără efectuarea vreunei alte formalități și fără intervenția instanței de judecată și se vor aplica penalități de 50% din valoarea lucrărilor contractate.

18.8. Dacă un subcontractant nu își îndeplinește obligațiile sale sau le îndeplinește în mod defectuos, achizitorul poate solicita executantului să-l înlăture pe subcontractant de pe șantier și să asigure un subcontractant cu calificări și experiență adecvate ca înlocuitor sau să reia personal executarea părții relevante a contractului.

18.9. Executantul va informa achizitorul, lunar, cu privire la plățile efectuate către subcontractanți. În cazul în care executantul întârzie nejustificat efectuarea plăților către subcontractanți, achizitorul va fi îndreptățit să sisteze plățile către executant până la remediere situației.

18.10. (1) Executantul este pe deplin răspunzător față de achizitor de modul în care îndeplinește contractul.

(2) Subcontractantul este pe deplin răspunzător față de executant de modul în care își îndeplinește partea sa din contract.

(3) Executantul are dreptul de a pretinde daune-interese subcontractanților desemnați, dacă aceștia nu își îndeplinesc partea lor din contract.

18.11. (1) Executantul are dreptul de a implica noi subcontractanți, pe durata executării contractului de achiziție publică, cu condiția ca nominalizarea acestora să nu reprezinte o modificare substanțială a contractului de achiziție publică, în condițiile art. 221 din Legea nr.98/2016.

(2) În situația prevăzută la alin. (1), executantul va transmite achizitorului informațiile cu privire la noii subcontractanți și va obține acordul achizitorului privind eventualii noi subcontractanți implicați ulterior în executarea contractului.

(3) Atunci când înlocuirea sau introducerea unor noi subcontractanți are loc după atribuirea contractului, aceștia transmit certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părții lor de implicare în contractul care urmează să fie îndeplinit.

18.12. (1) Înlocuirea/implicarea subcontractanților de către executant în perioada de implementare a contractului poate interveni în următoarele situații:

a) înlocuirea subcontractanților nominalizați în ofertă și ale căror activități au fost indicate în ofertă ca fiind realizate de subcontractanți,

b) declararea unor noi subcontractanți ulterior semnării contractului de achiziție publică în condițiile în care lucrările ce urmează a fi subcontractate au fost prevăzute în ofertă fără a se indica inițial opțiunea subcontractării acestora,

c) renunțarea/retragerea subcontractanților din contractul de achiziție publică.

(2) În cazul în care executantul înlocuiește/implică subcontractanții în perioada de implementare a contractului, achizitor are obligația de a solicita prezentarea contractelor încheiate între executant și subcontractanții declarați ulterior, care să conțină obligatoriu, cel puțin următoarele elemente:

a) activitățile ce urmează a fi subcontractate;

b) numele, datele de contact, reprezentanții legali ai noilor subcontractanți;

c) valoarea aferentă prestațiilor noilor subcontractanți.

(3) Noii subcontractanți au obligația de a prezenta o declarație pe propria răspundere prin care își asumă respectarea prevederilor caietului de sarcini și a propunerii tehnice depuse de către executant la ofertă, aferentă activității supuse subcontractării.

(4) Contractele și declarațiile vor fi prezentate cu **cel puțin 15 zile** înainte de momentul începerii executării lucrărilor/prestării serviciilor de către noii subcontractanți.

(5) Noii subcontractanți au obligația de a transmite certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părților de implicare în contractul de achiziție publică.

(6) Înlocuirea/implicarea subcontractanților de către executant în perioada de implementare a contractului se realizează cu acordul achizitorului.

(7) Situația prevăzută la art. 18.12. alin (1), lit. a) nu reprezintă modificare substanțială, așa cum este aceasta definită la art. 221 din Legea nr.98/2016.

18.13**.** (1) În situația prevăzută la art. 18.12 alin. (1) lit. a), valoarea aferentă activităților subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea prețurilor existente în contract.

(2) În situația prevăzută la art. 18.12 alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior.

(3) Obiectul și valoarea noului contract de subcontractare nu vor conține lucrările executate/serviciile prestate de către subcontractantul inițial și nici valoarea aferentă acestora.

18.14. În situația prevăzută la art. 18.12 alin. (1), lit. b), executantul are dreptul de a implica noi subcontractanți pe durata executării contractului, cu condiția ca nominalizarea acestora să nu reprezinte o modificare substanțială a contractului de achiziție publică în condițiile art. 221 din Legea nr.98/2016.

18.15**.** Situația prevăzută la art. 18.12 alin. (1), lit. b) nu reprezintă o modificare substanțială așa cum este aceasta definită la art. 221 din Legea nr.98/2016, dacă se îndeplinesc următoarele condiții cumulative:

a) introducerea unui nou subcontractant nu are impact asupra îndeplinirii criteriilor de calificare/selecție sau în privința aplicării criteriului de atribuire raportat la momentul evaluării ofertelor;

b) introducerea unui nou subcontractant nu modifică prețul contractului dintre achizitor și executant;

c) introducerea unui nou subcontractant este strict necesară pentru îndeplinirea contractului de achiziție publică;

d) prin introducerea unui nou subcontractant nu este schimbat caracterul general al obiectului contractului de achiziție publică, fapt ce presupune că scopul contractului, precum și indicatorii principali ce caracterizează rezultatul respectivului contract rămân nemodificați.

18.16. În situația prevăzută la art. 18.12 alin. (1), lit. c), în cazul în care un contract de subcontractare este denunțat unilateral/reziliat de către una din părți, executantul are obligația de a prelua partea/părțile din contract aferente activității subcontractate sau de a înlocui acest subcontractant cu un nou subcontractant în condițiile art. 18.12 alin.(1), lit. a).

18.17. (1) Achizitorul poate efectua plăți corespunzătoare părții/părților din contract îndeplinite de către subcontractanții propuși în ofertă, dacă aceștia solicită, pentru serviciile prestate sau pentru executarea lucrărilor executantului, potrivit contractului dintre executant și subcontractant în conformitate cu dispozițiile legale aplicabile, atunci când natura contractului permite acest lucru și dacă subcontractanții propuși și-au exprimat opțiunea în acest sens.

(2) În sensul alin. (1), subcontractorii își vor exprima la momentul încheierii contractului de achiziție publică sau la momentul introducerii acestora în contractul de achiziție publică, după caz, opțiunea de a fi plătiți direct de către achizitor. Achizitorul efectuează plățile direct către subcontractanții agreați doar atunci când prestația acestora este confirmată prin documente agreate de toate cele 3 părți, respectiv achizitor, executant și subcontractant sau de achizitor și subcontractant atunci când, în mod nejustificat, executantul blochează confirmarea executării obligațiilor asumate de subcontractant.

(3) În cazul în care un subcontractant își exprimă, în conformitate cu prevederile legii, opțiunea de a fi plătit direct, subcontractul anexat contractului va conține o anexă specifică privind plata directă, prin care executantul și subcontractantul vor:

* + 1. consemna această opțiune,
    2. preciza contul bancar al subcontractantului și
    3. indica plățile aferente părții de lucrări pentru care este desemnat subcontractantul, partea din sumă sau procentul corespunzător aferent subcontractantului, urmând ca subcontractantul să fie plătit direct de către achizitor.

**19. Ajustarea prețului contractului**

19.1 - Pentru lucrările executate, plățile datorate de achizitor executantului sunt cele declarate în propunerea financiară, anexă la contract.

19.2 - Prețul contractului nu se actualizează.

**20. Responsabilități și asigurări**

**20.1. Responsabilități**

**a) Responsabilitatea pentru daune aduse lucrărilor**

Executantul își va asuma:

1. întreaga responsabilitate pentru menținerea integrității lucrărilor și
2. riscul pierderii și daunei, indiferent de cauză, până la aprobarea recepției la terminarea lucrărilor.

Compensația pentru daunele aduse lucrărilor și generate de răspunderea antreprenorului va fi limitată la prețul contractului. Această limită nu se va aplica pentru compensație pentru pierderi sau daune generate de frauda sau neglijența gravă a antreprenorului sau personalului său, inclusiv subcontractanților săi și oricărei persoane pentru care antreprenorul este responsabil. După aprobarea recepției la terminarea lucrărilor, executantul va rămâne responsabil de orice nerespectare a obligațiilor ce îi revin prin contract pentru perioada prevăzută de lege.

**b) Răspunderea executantului față de achizitor**

În orice moment, executantul va fi responsabil și va despăgubi achizitorul pentru orice daune aduse, pe durata executării contractului, achizitorului de către executant sau personalul său, inclusiv subcontractanții săi și orice persoană pentru care executantul este responsabil.

Compensația pentru daunele aduse achizitorului (altele decât cele aduse lucrărilor) și generate de răspunderea executantului va fi limitată la prețul contractului. Această limită nu se va aplica pentru compensație în caz de vătămare corporală, inclusiv deces, și nici pentru daune de orice tip aduse achizitorului și generate de frauda sau neglijența gravă a executantului sau personalului său, inclusiv subcontractanților săi și oricărei persoane pentru care executantul este responsabil.

**c) Răspunderea executantului față de terți**

Executantul va despăgubi, proteja și apăra achizitorul, inclusiv personalul său, de orice acțiuni, reclamații, pierderi sau daune, directe sau indirecte, de orice natură (denumite în continuare "reclamație") generate de o acțiune sau inacțiune a executantului sau personalului său, inclusiv subcontractanților săi și/sau oricărei persoane pentru care executantul este responsabil, în îndeplinirea obligațiilor contractuale, cu excepția situațiilor în care:

1. reclamația este generată de dreptul achizitorului de a executa lucrările permanente pe, peste, sub, în sau prin orice teren, și de a ocupa acest teren pentru lucrările permanente, sau
2. pierderea sau dauna este un rezultat inevitabil al obligațiilor executantului de a proiecta și executa lucrările și de a remedia orice defecțiuni.

Achizitorul va aduce la cunoștința executantului reclamația oricărui terț în cel mai scurt timp posibil din momentul în care achizitorul o ia la cunoștință. În cazul în care achizitorul alege să conteste reclamația sau să se apere împotriva reclamației, executantul va acoperi costurile rezonabile de contestare sau apărare suportate de achizitor și personalul său.

În sensul prezentului punct c), agenții și angajații achizitorului, dirigintele de șantier, angajații săi, subcontractanții săi, precum și personalul executantului, subcontractanții și orice persoană pentru care executantul este responsabil sunt considerate terți.

Executantul va gestiona toate reclamațiile în strânsă colaborare cu achizitorul.

Orice înțelegere sau acord cu terții pentru soluționarea unei reclamații necesită acordul expres prealabil al achizitorului și al executantului.

**20.2. Asigurare**

**a) Asigurare - aspecte generale**

Începând cu data de începere sau mai devreme și pe durata executării contractului, executantul se asigură că el, personalul său, inclusiv subcontractanții săi și orice persoană pentru care executantul este responsabil, sunt asigurați corespunzător de societăți de asigurare recunoscute pe piața europeană a asigurărilor.

La data de începere, executantul va transmite achizitorului și dirigintelui de șantier o copie a tuturor certificatelor de asigurare ce indică faptul că obligațiile executantului cu privire la asigurări sunt respectate, precum și o copie a polițelor de asigurare. Pe durata executării contractului, executantul va transmite fără întârziere, după plata fiecărei prime de asigurare și oricând la cererea dirigintelui de șantier, o versiune actualizată a certificatelor de asigurare.

Executantul va obține de la asiguratori angajamentul de a informa personal și direct achizitorul și dirigintele de șantier cu privire la orice eveniment ce poate reduce, anula sau modifica în orice fel asigurarea în cauză. Asiguratorii vor transmite aceste informații în cel mai scurt timp posibil, și în orice caz cu cel puțin **30 de zile** înainte de reducerea, anularea sau modificarea asigurării.

În măsura posibilului, executantul se va asigura că respectivele polițe de asigurare încheiate conțin o renunțare a dreptului de regres al asiguratorului în favoarea achizitorului și dirigintelui de șantier, agenților și angajaților lor.

Încheierea și menținerea de către executant a unor asigurări corespunzătoare nu vor exonera pe executant de responsabilitățile legale și/sau contractuale.

Executantul va suporta integral consecințele lipsei totale sau parțiale a asigurării, eliberând complet achizitorul și dirigintele de șantier de orice răspundere în această privință.

Executantul se va asigura că personalul său, inclusiv subcontractanții săi și orice persoană pentru care executantul este responsabil, respectă aceleași cerințe de asigurare ca cele impuse executantului prin acest contract. În caz de lipsă de asigurare sau de asigurare necorespunzătoare a personalului executantului, inclusiv a subcontractanților săi sau a oricărei persoane pentru care executantul este responsabil, executantul va despăgubi achizitorul și dirigintele de șantier pentru toate consecințele rezultate.

Sub propria responsabilitate și fără a afecta obligația de a încheia toate asigurările pentru acoperirea obligațiilor prevăzute în acest contract, executantul se va asigura că toate asigurările obligatorii sunt încheiate conform legislației în vigoare. Se va asigura de asemenea că toate obligațiile legale ce se aplică asigurării sunt respectate.

Achizitorul și dirigintele de șantier vor fi exonerați de orice răspundere privind evaluarea și conformitatea polițelor de asigurare încheiate de executant în raport cu obligațiile sale contractuale și/sau legale.

Pe durata executării contractului, dacă vreun asigurator nu își poate respecta angajamentele, asigurarea respectivă nu va mai fi validă. Achizitorul va notifica executantul pentru a încheia o nouă asigurare potrivit prevederilor contractului. În cazul în care executantul nu transmite o copie a noului certificat de asigurare și a poliței aferente în termen de **15 de zile** de la data notificării, achizitorul poate rezilia contractul potrivit prevederilor clauzei de reziliere.

Asigurările se vor încheia cu o agenție de asigurare autorizată. Contravaloarea primelor de asigurare va fi suportată de către executant din capitolul „Cheltuieli indirecte”.

Executantul are obligația de a prezenta achizitorului, ori de câte ori i se va cere, polița sau polițele de asigurare și recipisele pentru plata primelor curente (actualizate).

Executantul are obligația de a se asigura că subcontractanții au încheiat asigurări pentru toate persoanele angajate de ei. El va solicita subcontractanților să prezinte achizitorului, la cerere, polițele de asigurare și recipisele pentru plata primelor curente (actualizate).

**b) Asigurare - Aspecte specifice**

**(1). Asigurare pentru daune aduse terților**

Executantul va încheia o asigurare de răspundere civilă ce va acoperi vătămări corporale și daune aduse proprietății ce pot fi provocate terților ca urmare a executării contractului, inclusiv în perioada de garanție. Polița de asigurare trebuie să prevadă că personalul achizitorului, inclusiv cel al dirigintelui de șantier, precum și cel al altor executanți și terți prezenți pe șantier, în vecinătatea șantierului sau în orice alt loc folosit de executant sunt considerați terți în această asigurare. Cu excepția cazului în care este prevăzut altfel, limitele de acoperire pentru această asigurare nu vor fi inferioare celor valabile pentru asigurarea obligatorie de răspundere civilă auto potrivit reglementărilor Uniunii Europene.

**(2). Asigurarea Lucrărilor**

Executantul are obligația de a încheia o asigurare de răspundere civilă profesională, care va acoperi riscul de neglijență profesională în executarea lucrărilor. Acesta va menține în vigoare asigurarea de răspundere civilă profesională până la recepția finală a lucrărilor executate.

Executantul va încheia o asigurare de tip "***toate riscurile pentru lucrările de construcții-montaj***" în beneficiul său individual și în solidar cu subcontractanții săi, achizitorul și dirigintele de șantier. Această asigurare va acoperi toate daunele ce pot fi aduse lucrărilor incluse în contract, materialele de construcție sau punerea în operă și pentru care executantul este responsabil conform contractului și daune generate de evenimente naturale. Această asigurare va acoperi și prejudiciul adus documentelor executantului, bunurilor și proprietăților existente ale achizitorului și dirigintelui de șantier.

De asemenea, executantul va încheia o asigurare pentru acoperirea utilajelor și lucrărilor provizorii cel puțin până la valoarea totală de înlocuire/reconstrucție.

Executantul are obligația să asigure utilajele pentru o valoare cel puțin egală cu valoarea totală de înlocuire a acestora, inclusiv livrarea pe șantier. Pentru fiecare din utilajele executantului asigurarea trebuie să fie în vigoare pe perioada transportului pe șantier și până în momentul în care utilajul nu mai este necesar ca utilaj al executantului.

Achizitorul nu va fi responsabil pentru niciun fel de daune-interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de executant, cu excepția unui accident sau prejudiciu rezultând din vina achizitorului, a agenților sau a angajaților acestuia.

**(3). Asigurare auto**

Executantul va încheia (sau se va asigura că sunt încheiate) asigurări de răspundere civilă auto pentru toate vehiculele folosite de antreprenor sau subcontractanții săi (indiferent dacă aceste vehicule sunt deținute în proprietate sau nu) în legătură cu contractul.

**(4). Asigurare împotriva accidentelor la locul de muncă**

Executantul va încheia polițe de asigurare pentru asigurarea executantului, personalului său, inclusiv subcontractanților săi și oricărei persoane pentru care executantul este responsabil, în caz de accident la locul de muncă sau în drum spre și de la locul de muncă. Se va asigura că subcontractanții săi procedează la fel. Executantul va despăgubi achizitorul pentru orice reclamații pe care personalul său, inclusiv angajații săi sau subcontractanții săi le-ar putea formula în aceste privințe.

**(5). Asigurarea răspunderii cu privire la calitatea lucrărilor**

Executantul va încheia o asigurare pentru a acoperi întreaga sa răspundere cu privire la calitatea Lucrărilor, chiar și după Recepția Finală, conform Legii.

**21. Modificarea contractului**

21.1**.** Părțile au dreptul, pe perioada de valabilitate a contractului, de a conveni modificarea și/sau completarea clauzelor acestuia, de comun acord, fără organizarea unei noi proceduri de atribuire și fără a afecta caracterul general al contractului, în limitele dispozițiilor prevăzute de art. 221-222 din Legea nr.98/2016, coroborate cu prevederile referitoare la modificări contractuale din H.G. nr.395/2016 (art.164 și 165).

21.2. Modificările nesubstanțiale astfel cum sunt stabilite în Legea nr.98/2016 sunt singurele modificări care pot fi făcute fără organizarea unei noi proceduri de atribuie.

21.3. Modificările contractuale, astfel cum sunt ele stabilite la clauzele 21.1 și 21.2 nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia executantul a fost declarat câștigător în cadrul procedurii de atribuire.

21.4**.** (1) Orice modificare a prezentului contract se face numai în scris, cu acordul părților contractante, prin act adițional, cu respectarea dispozițiilor înscrise în art. 221 din Legea nr. 98/2016.

(2) Partea care solicită modificări contractuale are obligația de a notifica cealaltă parte, în scris, în termen de maxim **5 zile** de la data la care a intervenit situația care conduce la modificarea contractului.

21.5. Pentru calcularea prețului aferent modificărilor nesubstanțiale se va/vor utiliza prețul/prețurile unitare din cadrul propunerii financiare inițiale.

21.6. Achizitorul poate modifica contractul în sensul renunțării parțiale la executarea lucrărilor, cu condiția notificării executantului cu *minim 15 zile* înainte de data renunțării.

21.7. Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

21.8. Oricând, înainte de aprobarea Recepției la Terminarea Lucrărilor, dirigintele de șantier/achizitorul poate aproba prin ordin administrativ o modificare pentru orice parte a lucrărilor, cu condiția ca această modificare să fie nesubstanțială în sensul legii în domeniul achizițiilor publice și să fie aprobată în prealabil de către achizitor. O asemenea modificare poate include modificări ale **cerințelor achizitorului**, ale documentelor executantului sau ale lucrărilor.

Procedura de elaborare și aprobare a ordinului administrativ de modificare va fi conformă cu prevederile prezentei clauze.

21.9. Executantul este responsabil pentru orice majorare sau reducere a unei cantități de lucrări real executate față de cele indicate în listele de cantități parte a documentelor executantului, cu excepția cazului în care o asemenea majorare sau reducere este cauzată de o modificare. Cu excepția acestui caz, valoarea contractului nu va fi afectată de vreo majorare sau reducere a cantităților real executate față de cele indicate în listele de cantități parte a documentelor executantului.

21.10. Înainte de emiterea unui ordin administrativde modificare, dirigintele de șantier/achizitorul va notifica executantul cu privire la natura și forma modificării considerate. Executantul, în termenul prevăzut în notificarea dirigintelui de șantier/achizitorului, va transmite dirigintelui de șantier/ achizitorului o propunere scrisă ce va conține, în raport cu această modificare:

1. o descriere a activităților ce vor fi implementate sau a măsurilor ce vor fi luate și a programului de execuție aferent;
2. orice ajustare necesară a duratei de execuție sau a oricăror obligații ale executantului rezultate din acest contract; și
3. orice ajustare a valorii contractului, conform regulilor prevăzute în prezentul contract.

21.11. Dirigintele de șantier/achizitorul, pentru toate modificările considerate conform prezentei clauze, va stabili ajustarea valorii contractului aferentă unor lucrări suplimentare sau la care se renunță în baza următoarelor principii:

1. elemente similare și relevante din contract, dacă există;
2. estimări rezonabile de costuri la care se adaugă un profit rezonabil; și
3. prețuri de piață.

21.12. Ordinul administrativ de aprobare a modificării va include cel puțin următoarele:

1. orice modificare relevantă a **cerințelor achizitorului**, documentelor executantului sau ale lucrărilor;
2. orice modificare relevantă a Programului de Execuție;
3. Decizia dirigintelui de șantier privind orice ajustare (prelungire sau reducere) a duratei de execuție aferentă modificării;
4. Decizia dirigintelui de șantier privind orice ajustări ale valorii contractului și ale Graficului de Eșalonare a Plăților, aferente modificării.

21.13. (1) Orice modificare a contractului de achiziție publică în cursul perioadei sale de valabilitate altfel decât în cazurile și condițiile prevăzute la punctul 21.1 se realizează prin organizarea unei noi proceduri de atribuire, în conformitate cu dispozițiile prezentei legi.

(2) În situația nerespectării dispozițiilor alin. (1), achizitor are dreptul de a denunța unilateral contractul de achiziție publică inițial.

(3) Achizitor introduce dreptul de denunțare unilaterală prevăzut la alin. (2) în condițiile contractuale cuprinse în documentația de atribuire.

**22. Încetarea și rezilierea contractului**

22.1. Prezentul contract va înceta de drept dacă în termen de maxim **10 de zile** de la emiterea ordinului de începere, nu s-a demarat executarea contractului. Încetarea va opera de plin drept, fără necesitatea vreunei formalități sau intervenția autorităților sau a instanței de judecată.

22.2. Încetarea prezentului contract în condițiile art. 22.1 nu va produce niciun fel de efecte asupra altor drepturi ale achizitorului și executantului dobândite în baza prezentului contract.

22.3. (1) Suplimentar față de cauzele de încetare definite mai sus, achizitorul poate rezilia contractul cu efecte depline (de jure) după acordarea unui preaviz de **10 zile** executantului, fără necesitatea unei alte formalități și fără intervenția vreunei autorități sau instanțe de judecată, în oricare dintre situațiile următoare, dar nelimitându-se la acestea:

a) executantul nu execută contractul în conformitate cu obligațiile asumate și nu înțelege să se conformeze în termenul de 10 zile acordat prin preaviz;

b) neîndeplinirea obligației de a prezenta în **maxim 5 zile lucrătoare** de la data primirii ordinului de începere al lucrărilor, graficul de execuție.

c) executantul refuză sau omite să aducă la îndeplinire dispozițiile emise de către achizitor sau de către reprezentantul său autorizat, în executarea contractului;

d) executantul cesionează contractul sau schimba subcontractanții declarați fără a avea acordul scris al achizitorului;

e) executantul a fost condamnat pentru o infracțiune în legătură cu realizarea obiectului de activitate printr-o hotărâre judecătorească definitivă;

f) executantul se află în culpă profesională gravă ce poate fi dovedită prin orice mijloc de probă pe care achizitorul îl poate justifica;

g) împotriva executantului a fost pronunțată o hotărâre având autoritate de lucru judecat cu privire la fraudă, corupție, implicarea într-o organizație criminală sau orice altă activitate ilegală în dauna intereselor financiare ale CE (Comisia Europeană);

h) are loc orice modificare organizațională care implică o schimbare cu privire la personalitatea juridică, natura sau controlul executantului, cu excepția situației în care asemenea modificări sunt înregistrate într-un act adițional la prezentul contract;

i) apariția oricărei alte incapacități legale care să împiedice executarea contractului;

j) executantul nu furnizează garanțiile sau asigurările solicitate, sau persoana care furnizează garanția sau asigurarea nu este în măsură să își îndeplinească angajamentele.

k) neîndeplinirea obligațiilor prevăzute la pct. 20.1.

l) executantul, oricare din membrii personalului executantului, agenți sau subcontractanți, dau sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:

- a acționa sau a înceta să acționeze în legătură cu contractul, sau

- a favoriza sau nu, a defavoriza sau nu, oricare persoană care are legătură cu contractul.

(2) Achizitorul poate rezilia contractul, în cazul în care executantul face obiectul unei proceduri de insolvență, dizolvare, administrare judiciară sau sub controlul altei autorități, în condițiile legilor speciale.

22.4. (1) În oricare din aceste evenimente sau circumstanțe, achizitorul, în termen de **10 zile** după transmiterea unei înștiințări către executant, va putea să rezilieze contractul și să evacueze executantul de pe șantier.

(2) Prin excepție față de prevederile art.22.3. alin (1), în cazurile descrise la art. 22.3 alin. (1) lit. (d) sau (i), achizitorul va putea, prin înștiințare, să rezilieze imediat contractul, iar în cazul art. 22.3, alin. (2), cu respectarea termenelor și în condițiile prevăzute de legile speciale.

(3) Opțiunea achizitorului de a rezilia contractul nu va prejudicia nici un alt drept al său prevăzut în contract sau alt drept.

22.5. După reziliere executantul va părăsi șantierul și va preda reprezentatului achizitorului toate bunurile solicitate, toate documentele executantului.

22.6. După reziliere, achizitorul poate finaliza lucrările prin forțe proprii și/sau cu alte entități. Achizitorul și aceste entități vor putea folosi apoi bunurile, documentele executantului.

22.7. Achizitorul va transmite o înștiințare prin care utilajele executantului și lucrările provizorii vor fi restituite executantului pe șantier sau în apropierea șantierului. Executantul va organiza cu promptitudine evacuarea acestora, pe riscul și pe cheltuiala sa.

22.8. Dacă achizitorul reziliază contractul, va fi îndreptățit să recupereze de la executant fără a renunța la celelalte remedii la care este îndreptățit în baza acestuia, orice pierdere sau prejudiciu suferit până la un nivel egal cu valoarea contractului.

22.9. În cazul rezilierii contractului, achizitorul va întocmi situația lucrărilor efectiv executate, inventarul materialelor, utilajelor și lucrărilor provizorii, după care se vor stabili sumele care urmează să le plătească în conformitate cu prevederile contractului, precum și daunele pe care trebuie să le suporte executantul din vina căruia s-a reziliat contractul.

22.10. În cazul prevăzut la art. 22.9., achizitorul va convoca în maxim **5 zile** de la data rezilierii contractului, comisia de recepție, care va efectua recepția cantitativă și calitativă a lucrărilor executate.

22.11. În orice situație în care achizitorul este îndreptățit la despăgubiri, poate reține aceste despăgubiri din orice sume datorate executantului sau poate executa garanția de bună execuție, în conformitate cu prevederile art. 13.3.

22.12. Achizitorul va fi îndreptățit să rezilieze unilateral contractul printr-o notificare de reziliere adresată executantului cu **10 zile**, înainte de data propusă pentru reziliere, în condițiile în care se dovedește că executantul s-a angajat în activități de corupție, fraudă, în practici ilicite, coercitive sau obstrucționiste, în execuția contractului.

22.13. Rezilierea contractului din inițiativa executantului

(1) În urma unui preaviz de **10 zile** acordat achizitorului, executantul poate rezilia prezentul contract dacă achizitorul nu își îndeplinește obligația de plată a sumelor datorate acestuia, după expirarea termenului limită prevăzut în prezentul contract.

(2) Rezilierea nu va afecta niciun alt drept al achizitorului sau al executantului dobândit în temeiul prezentului contract. Achizitorul va fi obligat să achite Executantului toate lucrările executate până la momentul încetării efective a contractului.

22.14. Achizitorul va putea denunța unilateral prezentul contract cu o notificare prealabilă cu 10 zile înainte, în perioada de valabilitate a acestuia, în cazul apariției situațiilor prevăzute la articolul 223 din Legea nr.98/2016.

**23. Terții susținători (dacă este cazul)**

23.1. Executantul este obligat ca în actul juridic încheiat cu terții susținători să prevadă clauze privind obligativitatea acestora de a executa obligațiile prevăzute în angajamentul ferm și pentru care oferă susținere executantului în situația imposibilității derulării prezentului contract de către executant.

23.2. Executantul se obligă să cesioneze achizitorului, cu titlu de garanție, drepturile sale în raport cu terții susținători pentru executarea obligațiilor acestora prevăzute în angajamentul ferm încheiat cu executantul, respectiv pentru daunele suferite de către achizitor pentru nerespectarea angajamentului ferm de către terții susținători.

**24. Cesiunea de creanțe**

24.1. Executantul poate cesiona în favoarea subcontractantului/subcontractanților creanța născută din contract legată de partea/părțile din contract care este/sunt îndeplinită/îndeplinite de către aceștia.

24.2. În vederea determinării valorii creanței, ofertantul are obligația de a cuprinde în oferta sa denumirea subcontractanților și datele de contact ale acestora, partea/părțile din contract care urmează a fi îndeplinite de către aceștia, valoarea la care se ridică partea/părțile respective, precum și acordul subcontractanților cu privire la aceste aspecte.

24.3. Obligațiile născute din contract rămân în sarcina părților contractante, astfel cum au fost stipulate și asumate inițial.

**25. Forța majoră**

25.1. Forța majoră este constatată de o autoritate competentă.

25.2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

25.3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

25.4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

25.5. Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.

25.6. Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

**26. Soluționarea litigiilor**

26.1. Achizitorul și executantul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

26.2. Dacă, după 15 zile de la începerea acestor tratative, achizitorul și executantul nu reușesc să rezolve în mod amiabil o divergență contractuală, se vor adresa instanțelor judecătorești competente.

**27. Transparență**

27.1. Contractul de achiziție publică, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544 din 2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul contract.

27.2. Nu pot avea caracter confidențial denumirea executantului, obiectul contractului, valoarea acestuia și plățile efectuate, așa cum rezultă aceste elemente din contractul de lucrări și documentele contractului, inclusiv, dacă e cazul, din actele adiționale prin care se aduc modificări contractului sau anexelor sale.

**28. Confidențialitate**

28.1. Părțile convin prin prezentul contract asupra existenței și duratei caracterului confidențial al documentelor, secțiunilor, respectiv informațiilor din proiect menționate explicit în ofertă, conform justificării incluse în anexa menționată și numai dacă publicarea acestora aduce atingere principiului concurenței loiale, respectiv proprietății intelectuale ori altor dispoziții legale aplicabile.

28.2. Executantul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale.

28.3. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

**29. Protecția datelor cu caracter personal**

29.1. Prezentul contract reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul (UE) 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

29.2. Datele cu caracter personal ale grupului țintă și, după caz, ale beneficiarilor finali ai proiectului nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.

***26. Caracterul public al contractului***

(1) Dosarul achiziției publice are caracter de document public.

(2) Accesul la aceste informații poate fi restricționat în cazul în care acestea sunt clasificate prin acordul părților sau protejate de un drept de proprietate intelectuală, potrivit legii.

(3) În cazul în care s-a precizat confidențialitatea anumitor clauze, o parte contractantă nu are dreptul de a face cunoscută respectiva prevedere fără acordul scris al celeilalte părți, cu două excepții:

* informația era cunoscută părții contractante înainte ca ea sa fi fost primită de la cealaltă parte contractantă;
* partea contractantă a fost obligată în mod legal să dezvăluie informația.

***27. Limbă care guvernează contractul***

Limbă care guvernează contractul este limba română.

***28. Comunicări***

28.1. (1) Orice comunicare între părți, referitoare la îndeplinirea prezentului contract, trebuie să fie transmisă în scris la sediile părților contractante indicate în art. 1 al prezentului Contract.

(2) În orice situație în care este necesară emiterea de înștiințări, instrucțiuni sau alte forme de comunicare de către o parte, dacă nu este specificat altfel, aceste comunicări vor fi redactate în limba română urmând a fi transmise celeilalte părți cu celeritate, fără a fi reținute sau întârziate în mod nejustificat.

28.2. Comunicările între părți referitoare la îndeplinirea prezentului contract se face în scris.

28.3. Orice document scris trebuie înregistrat atât în momentul transmiterii căt și în momentul primirii. Comunicările dintre părți se pot face prin poștă cu condiția confirmării în scris a primirii comunicării. De asemenea comunicările se pot face şi prin e-mail, fax, în măsura în care aparatura utilizată are capacitatea tehnică de a confirma expedierea, respectiv primirea documentelor.

***29. Legea aplicabilă contractului***

Contractul va fi interpretat conform legilor din România.

Părțile au înțeles să încheie prezentul contract în trei exemplare, din care două achizitorului și unul executantului.

|  |  |
| --- | --- |
| **Achizitor,**  **Municipiul Slatina** | **Executant,** |